Bukedde Online - Ababbi balumbye ebyalo abatuuze ne battako omu\nAbabbi balumbye ebyalo abatuuze ne battako omu\nOmugagga Yanga atabuse abaasaze kkufulu ku...\nOkusunsula abayizi abagenda mu S5 kuwedde...\nPoliisi ng’ateeka omulambo gw’omubbi eyattidwa mu Zooni 4 e Kasubi ku kabangali yaayo.\nEkibinja ky’abavubuka ababbi kyalumbye ebyalo mu Kasubi ne Namungoona ne bagezaako okunyagulula abatuuze wabula ne babazingiza ne battako omu ate omulala poliisi n’emubataasaako ng’asigaddeko kikuba mukono.\nBino byabaddewo mu kiro ekyakeesezza Olwokutaano. abavubuka bano baasoose mu Kasubi mu zooni 3 gye baabadde bagezaako okuyingirira omu ku batuuze kyokka n’akuba enduulu abatuuze ne bakwatako omu era ne bamukuba emiggo n’amayinja ebyamuttidewo.\nOluvannyuma lw’okufubutulwa mu Kasubi, bazze mu bitundu by’e Namungoona mu Zooni 2. eno baliko omukyala asiika chapati gwe baabadde bayingiridde eyakubye enduulu, abakuuma ekyalo ne bamudduukirira okukkakkana ng’abatuuze bazingizzaako omu ne bamukwata abalala ne badduka.\nEyakwatiddwa abatuuze baamukubye nga bagamba nti bakooye okubbibwa mu kitundu kyabwe era poliisi okuva e Namungoona we yatuukidde nga bategeka kumwokya n’emubataasako. Baamutadde ku kabangali ya poliisi n’atwalibwa mu ddwaaliro e Mulago. Omu ku baalumbiddwa ng’ono yategeerekeseeko erya Samali Nakanwagi: Ababbi basusse mu kitundu kyaffe.\nBano baabadde balowooza abantu bagenze mu valentayini ne balumba naye ne babakwata. Tusaba poliisi eyongere amaanyi ku bavubuka bano kuba bakyamu. Charles Lupere: Ababbi bano baabadde bawerako era kirabika bwe baabagobye mu Kasubi ne baddukira eno ewaffe.\nTusaba abantu abalina ebikomera bongere okuteeka amataala wabweru w’ebikomera okumalawo obuzikiza, ababbi bano mwe bagumba. Godfrey Kayemba; Obubbi nga buno obw’okuyingirira abantu buzzeemu mu Namungoona.\nTukubiriza abatuuze okukolera wamu n’abebyokwerinda mpozzi n’okufaayo okuduukirira bannaffe. Ababbi bano okubanyweza abatuuze baamaze kwekolamu mulimu.\nAbantu bye boogera Namugenyi yategeezeza nti abavubuka abaamulumbye baabadde mu kibinja ky’abavubuka bana. Agamba nti mu kuyingira baabadde balowooza mu kayumba temusulamu bantu kyokka bwe yalabye bamenye akajji bayingidde kwe kukuba enduulu abantu ne babafubutula okukkakkana nga bakutteko omu.\nOkusinziira ku Charles Lupera atwala ebyokwerinda mu Namungoona zooni 2 agamba nti ekibinja ky’ababbi bano kyagadde okukozesa omukisa gw’okuba nti abantu bagenze mu bikujjuko bya Valentayini banyage kyokka ng’abatwala ebyokwerinda babadde beetegese okukuuma ekyalo.\nBo bamu ku batuuze baategeezezza nti obubbi naddala obwokuyingira amayumba bususse mu bitundu byabwe. Abakazi baategeezeza nti abavubuka bano batuuka n’okubeekakaatikako ne babakaka akaboozi kwe kusaba poliisi eyongere ku bukuumi mu bitundu byabwe.


Bukedde Online - DP ezudde ebituli mu mitendera egyayitiddwamu okukyusa Konsityusoni: Egenze mu kkooti\n2018 nkola binnyumira byokka - Polofeesa...\nDP etegeezezza nti ezudde ‘’ebituli’’ mu mitendera ababaka gye baagobereranga okukyusa Konsityusoni okuggyamu akawaayiro ku myaka gya Pulezidenti n’okweyongezaayo ekisanja okutuuka mu 2023 ky’egamba nti kigenda kugiyamba okutwala ensonga zino mu kkooti ebyasiddwaamu ebisazeemu.\nMao ng’ayogera mu lukung’ana lwa bannamawulire mu Kampala.\nPulezidenti wa DP, Nobert Mao era agambye nti abeenyigidde mu kukyusa Konsityusoni balinga abeeyimbyemu omuguwa okwetuga kuba batambula beebwalabwala ng’abantu babang'oola n’okubaboola.\nBino abitegeezezza mu lukung’ana lwa bannamawulire lw’atuuzizza ku kitebe kya DP mu Kampala n’agamba nti Palamenti bwe yali eyisa ebbago ly’okukyusa Konsityusoni tebaakuba kalulu nga bagoberera bungi bw’ababaka baali beetaagisa kuyisa buli nnyingo (clause) eyali mu kawaayiro kano wabula byonna babiyisiza wamu mu ngeri eya katogo ekimenya Konsityusoni.\n‘’Bino twagala kubitwala mu kkooti ebiwakanye era tukakasa ejja kubikanyuga ebbali. Buli nnyingo (clause) gye baayisa mu kawaayiro kano yali erina okukubwako akalulu ng’omuwendo gw’ababaka ogwetaagisa weguli sso ssi kubiyisizza wamu mu katogo nga bwe baakola. Tugenda kwegatta ku kibiina ekigatta bannatteeka okubiwakanyizza mu kkooti’’ Mao bw’agambye.\nN’agamba nti abeetaba mu kukyusa Konsityusoni bagenda kulondoolwa babanike mu bantu n’okubalemesa mu by’obufuzi.\nKyokka Pulezidenti Museveni ng’ayogera mu kuggulawo 2017 yawaanye abaakyusizza Konsityusoni nti baakola omulimu gwa ttendo ne bawonya eggwanga amasang'anzira ge lyalimu era n’abagumye nti eby’okubakanga ebibakolebwamo ‘’bitono nnyo’’ bw’ogerageranya ebiseera ebizibu eggwanga bye lizze liyitamu omuli n’amasasi.\nMao era ategeezezza nti ekibiina kigenda kukolagana n’ab’oludda oluvuganya abalala okusigala nga bakyalemesa gavumenti mu ngeri yonna esoboka.\nN'ayongerako nti ng’ekibiina bwe kigenda okutongoza akakiiko akagenda okuyamba okuzimba ekitebe kyako ekiggya e Lubaga ekimanyiddwa nga ‘’Ben Kiwanuka House’ mu Febuary w’omwaka guno.\nOkukyusa ennyingo 102(b),\nKatikkiro wa Uganda Ruhakana Rugunda agumiza bannayuga ku bukiiko bw'enkayana z'ettaka


Bukedde Online - Bright Stars ne KCCA zigguddewo liigi ya 'Super'\nOkukalirira ebyennyanja kulimu ssente eziwera\nNgenze naye nkomawo - Trump\nBp. Kaggwa afudde corona\nAbazannyi ba KCCA (ku kkono) mu mupiira gw'omukwano ne ttiimu y'eggwanga eya U17. KCCA yawangudde (5-1).\nBright Stars - KCCA e Kavumba 10:00\nENNYONTA abawagizi ba liigi ya Uganda gye babadde nayo eggwaawo leero, era beesunze okulaba ku ttiimu zaabwe oluvannyuma lw'emyezi munaaana. Liigi y'eggwanga eya StarTimes Uganda Premier League yakoma okuzannyibwa mu March, Pulezidenti Museveni lwe yayimiriza emizannyo olwa Corona.\nYali ebuzaayo emipiira etaano ekomekkerezebwe, wabula FUFA n'esalawo ekkome awo, ekikopo ne kiweebwa Vipers eyali ekulembedde n'obubonero 54. Leero liigi ezzeemu, nga mu bisaawe temuli bawagizi, olw'okussa mu nkola ebiragiro bya Pulezidenti ne Minisitule y'Ebyobulamu, okwerinda Corona.\nKCCA ne Bright Stars be baggulawo mu kisaawe e Kavumba, ng'abantendesi bombi buli omu awera kutandika na buwanguzi. Sizoni ewedde, KCCA yamalidde mu kyakubiri era amangu ddala n'eyingira akatale n'egula abazannyi 11 ng'egamba nti ku luno teri kugiremesa kikopo.\nJuma Balinya ne Denis Guma be bamu ku balina obumannyirivu KCCA be yagula, era omutendesi Mike Mutebi agamba nti baakumuyamba mu lugendo lw'ekikopo, singa bakwatagana obulungi n'abalala. "Twaguze abazannyi abalungi era abawagaizi baffe basuubire okufuna ekikopo.\nTulinamu abazannyi abalwadde, wabula abasobola okuzannya ne tufuna obuwanguzi ku Bright Stars tubalina," Mutebi bwe yategeezezza. Yalaze okutya nti Bright Stars y'emu ku ttiimu ezisinga okumukaluubiriza kuba ebeera n'abazannyi abalemerako, kyokka n'agamba nti waakugiyungulira ttiimu egenda okugisumulula. Sizoni ewedde, Bright Stars yakuba KCCA ggoolo 2-1 e Mwereerwe ate bwe baagenda e Lugogo baalemagana 1-1.\nOWA BRIGHT STARS NAYE MUGUMU Baker Mbowa, eyaliko ssita wa KCCA, nga kati y'atendeka Bright Stars, yategeezezza nti KCCA nnungi kuba erina buli kimu ekigisobozesa okukola obulungi, kyokka tagitidde kuba naye yeetegese kuwangula.\n"Tulina okutandika ne wiini kuba obubonero bw'ennaku zino olina kubukuhhaanya nga liigi yaakatandika," Mbowa bwe yategeezezza. Bernard Bainamani akulira liigi, yalabudde abawagizi obutentantala kugenda ku bisaawe.\nSC Villa ewaabidde Kiboga United eyagiwandula mu za Uganda Cup\nMasiki kye kirabo ekisooka ky'olina okuwa omuntu wo ku Ssekukkulu\nAkalulu ka Gabula Ssekukkulu kalondebwa leero\nOkukalirira ebyennyanja kul...\nBW'OBEERA omumalirivu ate ng'olina ekiruubirirwa omulimu ne bwe guba omuzibu osobola okugukola n'oguggyamu ssente....\nDONALD Trump 74, abadde Pulezidenti wa Amerika owa 45 oluvannyuma lw'okuteeka eggwanga eryo ku bunkenke okuva mu...\nOMUSUMBA w'essaza ly'e Masaka eyawummula John Baptist Kaggwa afudde ekirwadde kya corona. Fr. Ronald Mayanja omwogezi...


Bukedde Online - NARO ezudde ekika ky'obummonde ekitalumbibwa bulwadde\nBy’oba okola okwongera omutindo ku mmwaanyi...\nEbintu 5 by’oba okola okwongera omutindo...\nAbakugu nga beekenneeenya ekika ky'obummonde ekitalumbibwa ndwadde\nABALIMI b’Obumondo mukitundu kya Kigezi omuli Disitulikiti y’e Rukungiri, Kisoro, Kabaale ne Kannungu basanyukidde ekitongole kya NARO nga kiyita mu ttabi lya Kachwekano Zonal Agricultural Research and Development Institute (KAZARDI) abakola okunoonyereza ku birime n’ebisolo okuleeta ekika ky’obummonde obutakwatibwa kirwadde kya Kiwotokwa.\nBino baabyogeredde munsisinkano eyabaddewo ku lwomukaaga ku kitebe kya KAZARDI e Kabaale, wakati w’abalimi ne Bannasaayansi abanoonyereza ku bummonde.\nWabula obuzibu obukyaliwo ku balimi okufuna ensigo zino walina okusooka okuyisibwa etteeka erikkiriza ebirime ebinoonyerezebwako munkola ey’okusimbuliza endagabutonde okuva mu kirime ekimu okudda mu kirala lirina okusooka okuyita.\nEtteeka lino mukiseera kino likyali mu palamenti nga ssinga liyisibwa abakola okunoonyereza beteefuteefu okufulumya ekitooke ekitakwatibwa kiwtokwa na bulwadde bulala obukwata ebitooke, muwogo atekwatibwa kigave wadde okugengewala, obummonde obutababuka n’ebika ebirala ebirongooseddwaamu.\nNaye wakyaliwo okutya mu bantu ndi ebirime bino biyinza obutaba birungi eri obulamu bwabwe, okukyua mu mpooma, okukula obulungi n’okuddamu okumera. Kyokka bannasaayansi bawa obukakafu nti buli kireme ekinafulumizibwa kijja kuba kyekeenenyezeddwa nga tekirina bulabe ku bantu, okukula mukiseera kyennyini, okusigaza okuwooma ate nga n’enkota katugeze nti ttooke esigala nnene.\nBino byebimu ku bwakubaganyiziddwaako abalimi e Kabale ku kika ky’obummonde ekipya kye baleese. Dr. Alex Barekye akulira KAZARDI yagambye nti, twayise abalimi okugabana nabo emirimu egy’okunoonyereza ku bummonde balabe we tututuuse, kuba baba balima obummonde nga bulwala ekibabuko nga kino kibaviiraamu obumonde okufiirwa 60 ku 100.\nDr. Barekye yagambye nti, giini bazisimbulizza mu bummonde obukulira munsiko ne baziteeka mu bummonde obulimwa bulijjo abalimi, era bwe bwalimiddwa mu nnimiro emu obwateereddwaamu giini tebukwatibwa kibabuko ate obutaliimu bwonna ekibabuko kyabulidde.\nYe Dr. Andrew Kiggundu okuva e Kawanda, yagambye nti ensigo z’obummonde zino wadde zirongooseddwaamu era tezikwatibwa bulwadde naye tezisobola kutuuka ku balimi okutuusa nga palementi emaze okuyisa etteeka lya Bio-Tech and Bio-safety erikkiriza bannasaayansi okuta ensigo zino okugenda mu balimi.\nSsentebe w’e Kabaale Patrick Besigye Keihwa, yagambye nti Bannasaayansi bakyalina omulimu munene okusomesa abantu ku bye banoonyereza naddala ku nsigo eza GMO kuba abalimi abamu balowooza zirina obulabe ku bantu kuba abamu balowooza ze zireeta omugejjo mu baana, okulwaza kookolo n’ebirala, n’olwekyo basaanye okusomesebwa bategeera bulungi ku bikwata ku nsigo zino n’okubamanyisa nti tezirina mutawaana gwonna.\nKaren Kisiizi omulimi w’obummonde e Bukinda mu Kabaale: Omulimu gw’obummonde mulungi era abantu bafunamu ensimbi ne basomesa abaana baabwe, naye ekizibu kye balina bwe bulwadde obubuwotolwa nga bakozesa eddagala lya ssente nnyingi ate olumu nga ffu. Kale bwe baba nga basfunye ekika ekitalumbibwa bulwadde kiba kijja kubakolera okukendeeza ku nsimbi ze basaasaanya mu kugula eddagala.\nYasabye n’abakulembeze okubakolera amakubo agaambuka mu nsozi gye balima obummonde banguyirwe okubutwala mu katale nga bukuze.


Bukedde Online - Ayiiridde muka mwana kaamulali mu mbugo lwa musajja\nOmusajja aloopye mukazi we okumubba naye...\nAbaakwatibwa mu kwekalakaasa ku Bobi Wine...\nNamuyomba yagambye nti Nagujja yamuyita bulungi awaka kyokka bwe yagendayo n’amulwanyisa ne muwala we okukkakkana ng’amuyiye tampeko ya kaamulali mu bitundu bye eby’ekyama era na kati alumizibwa ng’abatuuze bagala ave ku kyalo.\nOmuserikale Sebaggala ng'ayogera mu lukiiko. Mu katono ku kkono ye Naggujja ate ku ddyo ye Namuyomba.\nPOLIISI y’e Kasangati eyitiddwa bukubirire okutaasa nnyazaala ayiiridde muka mwana kaamulali mu mbugo ng’amuteebereza okumwagalira musajja we.\nBino bibadde ku kyalo Nkolempomye e Kasozi mu Ggombolola y’e Busukuma mu munisipaali y’e Nansana, abatuuze bwe balumbye amaka ga Babirye Naggujja agambibwa okuyiwa tampeko ya kaamulali mu mbugo za Moureen Namuyomba gw’ateebereza okumwagalira bba Shafik Mukasa ng’ono baamusangirizza waka nga baagala bamwekolereko kyokka bw’alabye abatuuze ne yeesibira mu nnyumba. Kino kibanyiizizza be baagala okukoona ennyumba ye nga wano poliisi w’etuukidde n’ebakkakkanya.\nOmukwanaganya wa Poliisi n’omuntu waabulijjo ku Poliisi e Kasangati, Sulayiman Sebaggala yasabye abatuuze nti bwe baba baagala okumugoba ku kyalo balina kusooka kuwandiika bbaluwa ng’eriko emikono gy’abatuuze abeemulugunya.


Bukedde Online - Nyanzi afuna emiyembe 300 ku buli kikolo emirundi ebiri omwaka\nAmazzi amangi gaba gatya?\nABANTU abagayaalirira okussa mu nkola amagezi agabaweebwa abakugu nga babatemera amakubo ag’okwekulaakulanya ate ne bakwatirwa abo abaliko we batuuse ensaalwa.\nBya Sennabulya Baagalayina\nEkyennyamizza nti ku magezi gano oluusi babagattirako n’endokwa z’emmwaanyi n’ez’ebibala ku bwereere kyokka ne batabikozesa.\nBw’oba olina endowooza eno labira ku mukinjaagi Med Aziizi Nyanzi eyaggula amatu n’assa mu nkola amagezi ga Pulezidenti ng’akunga Bannayuganda okwettanira obulimi bw’ebibala ng’erimu ku makubo g’okugaziya ku nnyingiza y’amaka.\nNyanzi akozesa nnakavundira okuliikiriza emiyembe gye. Mu katono ke kadomola akabaamu eddagala erigoba emisota n’ebiwuka.\nNyanzi obukinjaagi abukolera mu kabuga k’e Lukaya ku luguudo lw’e Masaka.\nAlima emiyembe n’emicungwa by’awezaako yiika ttaano. Mu kiseera kino, Nyanzi asekera mu kikonde olw’amakungula g’asemberedde ng’agage gatandika mu February ky’agamba nti kimuwa enkizo okutundira ku bbeeyi eya wagulu olw’abalimi b’ebika ebirala ng’ebyabwe bikamizza.\nEmiyembe n’emicungwa alima ebirongooseemu ng’ate bibala nnyo n’okugejja.\nOmuyembe guzitowa okutandika ne ggulaamu 500 okutuuka ku kkiro nnamba n’ekitundu era obutabi obumu abuzizika nkondo. Nyanzi agamba nti ettaka lye kkalu ng’ate lirimu olubumbabumba, yasooka n’alisimbako olusuku kyokka ebitooke ne bitawangaalako kwe kufuna ekirowoozo ky’okusimba emiyembe.\nYatandika n’endokwa 50 kw’ayongerezza okutuuka mu miti 400 n’omusobyo.\nMuno yasimbamu emicungwa ne ovakedo omutonotono nti byonna mpaawo kitta kinnaakyo era mu mabanga yasimbamu ebikajjo naye bino atandise okubikendeeza olw’emiti okugaziwa.\nOkunyirira kw’emiyembe gya Nyanzi gisaaliza agirabisizza amaaso ng’alowooza nti mboona naye agamba nti lwa bunene naye gikyabulako omwezi mulamba okukungulwa.\nAnnyonnyola nti okugejja kiva ku ndabirira n’ebigimusa by’obusa ne nnakavundira by’akozesa okwongera obugimu mu ttaka gattako okugifuuyira mu biseera ebigere ne gitalwala buwuka kuvunda n’okubandagala.\nNyanzi agattako nti mu yiika emu yasimbamu emiti 80, olw’endabirira ennungi buli kikolo akinogako emiyembe 300 n’okusoba ng’ate gimulisa buli kaseera ekimuwadde enkizo y’okunoga sizoni bbiri mu mwaka.\nMu matabi yasibamu obudomola mw’asa eddagala ly’obuwoowo nga likuηηaanya obuwuka ng’entalumbwa n’okugoba emisota ng’agamba nti omuyembe ogulabiriddwa obulungi gubalira mu myezi mukaaga.\nAgamba nti abaguzi b'omu kitundu wadde bagiyaayaanira naye abaguzaako mitono kuba akatale k’alina mu Kampala n’e Rwanda kagazi nnyo nga tannatuuka mu bungi bwe beetaaga.\nWano w’asinzidde okwagazisa baliraanwa be nabo okukola omulimu gwe gumu.\nMu NAADS enkadde, yafunayo ku buyambi bw’okulongoosa ennimiro ze n’okugula ku ndokwa nga mu kiseera kino ayagala kutandikawo pulojekiti y’okugiyunga asobole okuguza abalimi ebituufu kitaase amakolero ag’akamula ebyokunywa mu bibala obutabisuubulanga mu Kenya n’awalala.\nOmulimisa Eva Nakisaka n’amyuka Town Clerk Midred Nalulyo aba Lukaya Town Council abaalambudde ffaamu ya Nyanzi eya Aziiz Fresh Fruits baategeezezza nti abawadde enkola y’okwagazisaamu abatuuze okulima ebibala.\nBaategeezezza nti Lukaya atudde ku musenyu n’ebbumba naye Nyanzi obukodyo bw’akozesezzaamu ettaka lye kyakulabirako eri abalimi abalala nti ebintu bisoboka nabo okulabirira ebibaweebwa mu nkola ya Operation Wealth Creation.\nKu ky’ababbi Nyanzi yagambye nti baagibbanga mu kusooka okutuusa bwe yassaamu abakuuma emisana n’ekiro wabula ng’okusoomoozebwa akusanze mu kyeya ng’omusana bwe gunyiinyittira amenya n’okugifukirira.\nEnsonga 10 ezikuumidde Afrigo mu kisaawe ky'okuyimba emyaka 44


Bukedde Online - Abasajja mutuukirize emirimu gy'ekisenge\nAbasajja mutuukirize emirimu gy'ekisenge\nOkuwankawanka kujja kubasuula awazibu\nBapulo abatazannya batiisizza Micho ku mup...\nMUSULAYO mutya batabani? Mwebale kufaayo okulabirira baana bannammwe abo naddala nga muli eyo mu budde bwammwe obw‛eddembe.\nNaye abamu mulabika temumanyi mu bujjuvu emirimu egibakakatako nga muli mu kitanda ne bannammwe.\nOkugeza ani yabagamba nti omulimu gw‛okuwunda abazaalibwa ababiri gwa mukazi yekka?\nYe omusajja amanyi ensonga otuuka otya mu kisaawe n‛otandika okwekeja nga tokebedde ku balongo ba munno?\nManya nti okusika abalongo bano gye gimu ku mirimu omusajja gy‛alina okukola mu kitanda naddala nga temunnatandika nsonga.\nKubanga ebyomukwano biba bya kuyambagana. Ate omukazi naye anyumirwa nnyo ng‛omusajja we amusika abalongo era kimwongera obwagazi ne ttaapu ne zisumulukuka. Ekirala bw‛oba kino okikola olina okussaamu ebirungo.\nOkugeza teweefunyirira ku kusika kyokka, wabula kikole nga munno bw‛omusuuliza ku luuso olumulaga nti ddala omwagala.\nKino kijja kubakolera nnyo ssinga mubeera mu kifo ekirimu ekitangaala oba ettaala. Bwe waba nga tewali kitangaala olina okukikola nga bw‛owereekerezaako ebigambo ebimulaga nga bw‛omwagala ennyo, oba okumukomba mu matu ng‛akozesa olulimi lwo.\nOba waakiri okumunyonyoogera mu kiwato. Wabula kino kyetaaga obukugu kubanga emikono gyombi ate giba gikola omulimu guli!\nOmulimu gw‛okusika abalongo ba mukyala wo gulina omugaso omulala nti guleetera ssemusajja okwongera okuwaga era bw‛oba tomaze kuwaga nnyo weesanga nga togumazeemu kaseera nga temunneeriga mu kaboozi.\nAte n‛ekirala n‛omukazi naye atandika okuleeta amazzi. Era omusajja alina n‛omulimu ogw‛okuweeweeta ku mukyala we mu ngeri emulaga nti amwagala kibasobozese bombi okufuna obwagazi obw‛okukuba ekintu. So si kuva eri n‛amugwiira bugwiizi mbu kubanga ayagala akaboozi.\nBino byombi bye bimutuusa ku mulimu gwe omukulu ogw‛okusabula akaboozi. Kale abakolera omukwano mu nsiko, oluusi batera nnyo okusubya abakazi emirimu giri egisoose.\nKy‛ova owulira ng‛abakazi batera okugamba nti omukwano omubbirire tebagukkuta.\nHaruna Kitooke ekivvulu kimuwuuba\nWalukagga agugumuka ekiro


Bukedde Online - Abaalemera ku luguudo lwa Nothern by pass bakiguddeko\nAbaalemera ku luguudo lwa Nothern by pass bakiguddeko\nBaweereddwa komputer za bukadde 100 okutumbula eby'enjigiriza\nAbasamize bafeze omukazi obukadde 200: Bam...\nAdded 2nd July 2016\nEkimotoka nga kisenda ebimu ku bintu by'abantu abaalemwa okuva awagenda okuyita ekkubo\nABABADDE bagaanye okusengula ebintu byabwe mu kitundu awagenda okuyita oluguudo lwa northern by pass bakiguddeko ebintu byabwe bwe bisendeddwa oluvannyuma lw’okubalaalika okusenguka ne balema .\nAbasuubuzi n’abatuuze ku Kaleerwe baakigguddeko tulakita bwe zaatandise okusenda amayumba gaabwe , amadduuka emiddaala , konteyina ng’okusenda kuno kwatwaliddeMU ne paaka ya Mambule ne bagiryako ekitundu nga kati mmotoka tezirina weziyiya kuyingira mu kifo ekyasigaddewo wabula wabaddewo kukubagana empawa mu bantu nga bagamba nti tewali kulabula kwakoleddwa .\nAbalala obwedda bategeeza bannaabwe nti bukya b’ekwasa ku luno balimba kuba ku Lwomukaaga nga 25 June Mmotoka yayitamu ng’egenda erabula abatuuze n’abasuubuzi okusengula ebintu byabwe era n’olunaku lw’okumenya ne luwebwa nti Mande kyokka bamenye Lwakubiri kati banenya ani , abantu abaasobodde baayanguye okufulumya ebintu byabwe ne banoonya mmotoka okubitwala .\nJane Nansamba omutuuze w’omu Kibe yategeezezza nti kituufu baalabulwa naye babadde tebalina busobozi busenguka , yagasseeko nti omusango guli ne bananyini mayumba abatakola kumanyisa bapangisa baabwe mu budde ng’abamu baakitegedde ku Lwakubiri nti ebifo omuli amayumba gaabwe byatundwa . “UNRA kirabika ntuufu naye bannanyini bizimbe lwaki babadde tebatulabula kuba bbo baasasulwa dda ssente kuba abamu twekanze nnyo okulaba tulakita nga zitumenya kati banaffe ababadde baagenze ku mirimu emizigo gyabwe gimenyweddwa abayaaye ne babba ebintu byabwe” Nansamba bwe yategeezezza .\nGyebuvuddeko abakulembeze b’obutale ku Kaleerwe baakuba enkiiko ezenjawulo ne bategeeza abasuubuzi baabwe ku nsonga y’okumenya ebimu ku bifo byabwe era nga baabagumya nti bagenda kubasalira amagezi okulaba nga benyigirizza mu bifo ebinaaba bisigaddewo basobole okusigala nga bakola Martin Acaye akulira ebikwekweto ku poliisi ye Wandegeya yateegeezza nti bbo baawerekedde abasenda okubawa obukuumi nga tewali buzibu buyinza ku balukawo , yagasse nti abantu tewali yakoze obuzibu.\nAbasawo 2,000 omusaala mmye!\nBatangaazizza ku misaala gy'abakola mu maka g'obwapulezidenti\nPalamenti etaddewo akakiiko ku kirwisa emisaala gy'abakozi ba Gavt.


Kkooti ya Kisekwa eraalise ab’Engeye , Buganda – ababaka\nHome Topic Kkooti ya Kisekwa eraalise ab’Engeye , Buganda\nKkooti ya Kisekwa eraalise ab’Engeye , Buganda\nHome › Forums › Ababaka Discussions for Unity and Peace › Emirimu n Ebyenfuna / Employment and Busy-ness › Kkooti ya Kisekwa eraalise ab’Engeye , Buganda\nTagged: Viamedic EllBoargy\nFebruary 26, 2012 at 4:08 pm #17843\nKKOOTI ya Kisekwa eraalise abali mu musango gw’obukulu bw’ekika ky’Engeye nga bw’egenda okwekenneenya obujulizi bw’ebiwandiiko obwagiweereddwa enjuyi zombi obugambibwa nti z’ensala Bassekabaka ze baawa nga basala omusango guno ewe ekyenkomeredde oba egenda mu maaso n’omusango guno oba gukome wano.\nKkooti ng’ekubirizibwa Ssentebe Polof. Joseph Kakooza yategeezezza nti okusinziira ku bujulizi bw’enjuyi zombi, kigyetaagisa okusooka okwekenneenya ebiwandiiko ebyagiweereddwa nga tennawa kukubira kwayo mu musango guno era n’eyongezaayo entuula zaayo mu kuwulira omusango guno okutuusa mu bbanga ly’etaalaze.\nBino byaddiridde abawawaabirwa mu musango guno okuli Omutaka J.M. Kabaalu katikkiro w’ekika ky’Engeye ne Yakobo Mayanja Ntaate ow’omutuba gwa Museruka okuwa kkooti ebiwandiiko bye bagamba nti ye yali ensalawo ya Ssaabasajja\nKabaka ku Festo Mayanja bo gwe bagamba nti yali Kasujja omutuufu ate abawaabi gwe bagamba nti yali nsowole.\nAbawaabi nabo baayanjulidde kkooti ebiwandiiko nga balaga nga Festo Mayanja bwe yali yalondebwa okuba Ssentebe w’olukiiko olw’abantu 14 olwali olw’okutereeza ekika era banne ne bakkaanya agire ng’akuuma entebe y’obwa Kasujja nga bwe bamaliriza ensonga kyokka n’agiremerako n’atuuka n’okugiraamira mutabaniwe F.X Kasule agibaddeko okutuusa bwe yafa nga kati ekika tekirina mukulembeze.\nBano era baawaddeyo n’ebifaananyi n’ebbaluwa endala omuli ezaali zoogera ku mayiro z’ettaka n’okwabya olumbe lwa F.X. Kasule olwagaanibwa okwabizibwa ku Busujja nga bino byonna bagamba nti biraga bukakafu nti abawawaabirwa balimba kkooti.\nOmwaka oguwedde kkooti ya Kisekwa yasala omusango gw’ekika kino n’eragira ab’omutuba gwa Kalutte abaali bagusinze okutuuza Kasujja mu butuufu kyokka abawawaabirwa ne bakigaana nga bagamba nti baali baajulira era Kabaka n’alagira omusango guddemu okuwozesebwa nga kati bakyawerennemba.


SIRAGIRANGAKO POLIISI KULEKERAWO KUNOONYEREZA – EMILIANO KAYIMA\nSIRAGIRANGAKO POLIISI KULEKERAWO KUNOONYEREZA – EMILIANO KAYIMA – Radio Simba – Ennene\nYou are at:Home » Latest News » SIRAGIRANGAKO POLIISI KULEKERAWO KUNOONYEREZA – EMILIANO KAYIMA\nBy Mubiru Ali\t September 30, 2021 No Comments\nEbiriwo mu Disitulikiti y’e Lwengo biraga nti abagambibwa okulya ezamabugo obukadde 10 Pulezidenti Yoweri Kaguta Museveni bweyawa abantu abebijjambiya bebattira abantu baabwe bitwaliddemu n’omukulu omu mu Uganda Police Force.\nBino byazze oluvannyuma lwa Ssentebe wa Disitulikiti y’e Lwengo Ibrahim Almalik Kitatta okuvaayo nayewuunya omuntu akala nabba amabugo g’omuntu gwebattira omuntu we.\nKitatta bweyasisinkanye bebattira omuntu waabwe yategeezezza nga District Police Commander owa Disitulikiti y’e Lwengo Peter Twala bweyakwata abagambibwa okuzibba wabula nalagirwa eyali omwogezi wa Poliisi Emiliano Kayima okubayimbula era namulagira obutaddamu kunoonyereza ku musango guno.\nOmugenzi Francis Ruhamyakaaka aka Mapengo aka Nkaaka owo ku kyalo Nakateete mu Gombolola y’e Kisekka yaziikibwa ku kyalo Dongwa mu Gombolola y’e Kisekka ku ttaka lya Ssentongo nga ono mukwano gwe. Nkaaka yali ava ku kyalo Gakoro mu Gombolola y’e Nyakabande mu Disitukiti y’e Kisoro.\nSsentongo agamba nti yafuna obukadde 10 okuva ewa Pulezidenti nga ow’oluganda lwa Ruhamyakaaka nti nazigabana ne Mbabazi ngono kigambibwa nti CID ku Mbirizi Police Station e Lwengo eyali akolera awamu ne Bannabyabufuzi abamutuusa mu State House oluvannyuma lwa Pulezidenti okulangirira nti agenda kugaba ssente.\nSsentongo agamba nti ba bbulooka abamutuusa mu State House batwalako obukadde 5 ng’omugabo gwabwe nebamulekera obukadde 5 bweyazimbamu ennyumba ku kyalo Dongwa.\nYe Emiliano Kayima agamba nti teyalemesa Poliisi kugenda mu maaso nakunoonyereza nti wabula yalagira abakwatibwa bateebwe ku kakalu ka Poliisi. Era agamba nti tabagaanangako kuziikula mulambo kugutwala.\nKayima agamba nti Ssentongo talina kunyigirizibwa kumuggyako ssente zeyafuna kuziwa famire y’omugenzi eyava e Kisoro kuba yaziika mukwano ggwe mu kibanja kye kuba ekyalo kyonna kyali kimusuddewo.


Bukedde Online - Ensonga 10 KCCA z’egenda okussaako essira mu 2020\nAbabaka abaagobeddwa mu Palamenti tebamanyi...\nAbaana 3 bajjiiridde mu nnyumba nga maama...\nAdded 29th December 2019\nLOODI Meeya wa Kampala, Erias Lukwago alangiridde ensonga 10 zaagenda okussaako amaanyi mu mwaka 2020.\nKitaka (ku ddyo), Kaujju (ayimiridde) nga bali mu lukiiko mwe baalangiridde eby’okukola.\nWakati mu kussa enongoosereza mu tteeka lya Kampala, yalabudde nti agenda kwanganga oyo yenna agenda okumusimbira ekkuuli.\nNe dayirekita wa KCCA, Andrew Mubiru Kitaka yalangiridde ebimu ku bikoleddwa mu mwaka oguwedde omuli: enguudo, amataala, oluguudo lwa Namirembe, obutale nga ak’e Kasubi akalindiriddwa okutongozebwa n’ebirala.\nEbigenda okukolebwako mulimu: Bbaasi: Kitaka yatadde nnyo amaanyi ku kutereeza entambula mu Kampala n’agamba nti Gavumenti yasazeewo bbaasi zitandike okutambuza abantu mu 2020 oluvannyuma lw’olukiiko lwa baminisita olukubirizibwa Pulezidenti Museveni okukiyisa.\nEnsonga zino kati ziri mu mikono gya Minisita w’emirimu n’entambula, Gen. Edward Katumba Wamala, minisita wa Kampala omubeezi Benny Namugwanya ne KCCA batandike okuziteeka mu nkola.\nYategeezezza nti ekitongole kya Gavumenti ekya ‘Uganda Development Cooperation’ kyakwasibwa obuvunaanyizibwa okutereeza emitendera egigenda okugobererwa kkampuni ya TONDEKA METRO egenda okuziddukanya.\nMu nteekateeka ya bbaasi, TONDEKA METRO egenda kukolagana ne kkampuni ya Ashok Leyland ekola bbaasi okuva e Buyindi ezibaguze ate endala ezireete bazikolere mu Kampala nga Ashok Leyland ekolagana ne kkampuni ya KIIRA Motors mu Kampala.\nBbaasi zisuubirwa okutambuza abasaabaze abasoba mu bukadde bubiri buli lunaku ku ssente eziri wansi .\nKitaka yategeezezza nti bagenda kukola ku luguudo lwa bbaasi ga tekwatibwa bulipagano .\nEbisale bigenda kuba bya kaadi ng’omusaabaze wa ddembe okusasula kaadi y’olunaku, wiiki oba omwezi ng’emutambuza okwawukana ku takisi .\nKu by’amataala g’omu Kampala, Lukwago yategeezezza nti KCCA yaweereddwa ensimbi za Bungereza [Euro] 800,000 ebunyise amasannyalaze ga Sola mu Kampala era tayagala kuddamu kulaba ku nzikiza yonna mu kibuga mu mwaka omupya.\nYagasseeko nti n’enteekateeka y’okutereeza enzimba y’ebizimbe n’amayumba mu Kampala egenda kutandikibwa.\nBalonze ebifo bitaano naye nga bagenda kutandikira ku bifo bisatu okuli Kololo, Makerere ne Nakasero okwewala omugotteko gw’amayumba.\nKampala terina pulaani egobererwa okukola emyala. Okukola pulaani kyabalirirwa nga KCCA yetaaga obuwumbi obusoba mu 800 era ayagala omwaka guno asabe palamenti eyise ssente ezo bazibawole emyala gikolebwe.\nAyagala emyala mwenda okuli: Nakivubo omunene, Lubigi, Nakamiro, Kaliddubi, Nalukolongo, Mayanja ne Kansanga zikolebwe.\nOKUFUNIRA BANNAKAMPALA EBIFO:\nAyagala obutale obwatandikibwako okuzimbibwa bumalirizibwe abantu bafune we bakolera era akatale k’e Kasubi kagenda kukwasibwa abasuubuzi, ak’e Busega kamalirizibwe, ak’e Kitintale kakolebwe era ayagala KCCA ezimbe n’obutale obulala bubiri okwongera ku bifo abantu we bakolera.\nAyagala buli mwaka KCCA egule emmotoka eziyoola kasasiro waakiri ttaano n’ettaka ly’e Ddundu lye baagula likulaakulanyizibwe kakasiro bamulongoseze eyo ate n’ekibuga kyeyongere okuba ekiyonjo nga Bannakampala beewala okusuula kasasiro mu myala.\nLukwago yagambye nti Kampala yenna aweza obuwanvu bw’enguudo bwa kirommita 2100 eziriko koolansi kyokka 608 zokka ze ziriko ebifo okutambulirwa ab’ebigere. Ayagala enguudo zeeyongere okukolebwa ne Gavumenti eyongere KCCA ssente ezikola enguudo okusinga ku buwumbi 32 kati ze babawa.\nAyagala Pulaani namutayiika egenda okulaga entambula ey’olukale omuli bbaasi, eggaali y’omuka , obumotoka obuyita waggulu byonna bigenda kutambula bitya mu Kampala.\nAmateeka mangi agetaagibwa okulung’amya enkola y’emirimu mu Kampala era ayagala gatandike okukola mu mwaka omupya. Mu gano mulimu agafuga kkamera mu Kampala, okusimba mmotoka ku nguudo , okutereeza abatakisi, aba boodabooda, okusimba emiti, okutuuma amanya g’enguudo n’ebirala.\nAyagala amalwaliro gongere okutereera Bannakampala bajjanjabibwe bulungi. Yagambye nti Kampala teriimu kaabuyonjo zituukagana na mutindo gwa Kampala era asuubira bagenda kuzimba kaabuyonjo Musanvu ziyambeko.\nAyagala okutumbula ebyenjigiriza by’abaana naddala ng’amasomero agaliko amabaati ga asbestos gagibwako.\nLukwago yategeezezza nti ayagala abaddukanya takisi bayambibwe okutereeza empeereza yaabwe n’okuzimba paaka zaabwe.


Temuzannyira byabufuzi mu kooti – omulamuzi alabudde Dr.Besigye ne Mukaaku – CBS FM\nTemuzannyira byabufuzi mu kooti – omulamuzi alabudde Dr.Besigye ne Mukaaku\nDr.Kiiza Besigye ne Mukaaku nga bali mu maaso g’omulamuzi Asuman Muhummuza ku kooti ya Buganda road\nMunnakibiina kya FDC Rtd Col. Dr. Kiiza Besigye ne munne Samuel Lubega Mukaaku bazzeemu okusindikibwa ku meere e Luzira, kkooti ya Buganda Road egobye okusaba kwabwe Okwokweyimirirwa ku misango gy’okukuma omuliro mu bantu.\nBesigye ne Mukaaku nga bayita mu bannamateeka baabwe abakulemberwamu Erias Lukwago basabye kkooti ekkirize ebayimbule ku kakalu akatali ka nsimbi, nti kubanga baali bayimbulwa gyebuvuddeko ku misango gyegimu egyokukuma omuliro mu bantu.\nBabadde baleese ababeyimirira 4 okubadde amyuka Lord Mayor Doreen Nyanjura, sulaiman Kidandala, nabalala.\nWabula muwaabi wa government Ivan Kyazze asabye nti singa bano bayimbulwa bateekebweko obukwakkulizo obwamaanyi.\nMu nsala ye omulamuzi weddaala erisooka ku kkooti ya Buganda road Asuman Muhummuza agaanye okusaba kwabwe okwokweyimirirwa ng’agamba nti kkooti bagifudde kiyumba omuzannyirwa obuzannyo bwabwe obwebyobufuzi ekitayinza kukkirizibwa.\nOmulamuzi agambye nti singa abayimbula kyangu kya kutandikira webaakoma, kwekubazza mu nkomyo okutuusa nga 1st omwezi ogujja ogwa July.\nBannamateeka baabwe abakulemberwamu Erias Lukwago bewuunyizza ensala yomulamuzi gyebagambye nti ekontana ne semateeka w’eggwanga.\nErias Lukwago agambye bagenda kuddukira bunnambiro mu kkooti enkulu bajulire ensala eno nti kubanga ebaddemu ebirumira bingi.\nBesigye ne Mukaaku bakwatibwa kulwokubiri lwa wiiki eno mu kibuga Kampala,nga bemulugunya ku bbeeyi yebintu eyekanamye.


Abateesiteesi b’omwoleso gw’ebyobulimi e Jinja basattira.\nAbateesiteesi b’omwoleso gw’ebyobulimi e Jinja ku Source of the Nile basattira lwakuba nti abantu tebagujjumbidde.\nOmwoleso guno gutandise leero naye mbu n’emidaala egimu gikyali Mukazi, so nga ate Pulezidenti Museveni waakuguggulawo mu butongole enkya.\nEnkola ya Digital yaakugenda mu maaso – UCC.\nOmulamuzi mu kooti e Mengo asazizaamu ebyasalibwawo omulamuzi Kagoda okuzzaayo TV ku Analog.\nOmulamuzi Natukunda asinzidde ku kusaba kwa Bannamateeka ba UCC, abaasaba ekiragiro kisazibwemu, era omulamuzi kyakoze.\nAbantu 44 bakubiddwa Bbomu e Nigeria nebafiirawo\nKikangabwa e Nigeria, abantu 44 bakubiddwa Bbomu era nebafiirawo.\nAbantu bano abamu babadde mu kirabo kya mmere ate abalala mu muzikiti.\nBesigye asambazze ebyogerwa nti yagamba taddamu kwesimbawo.\nEyali ko Pulezidenti wa FDC col Dr Kiiza Besigye asambazze ebyogerwa nti yagamba taddamu kwesimbawo.\nYe akakasizza nti yagamba okujjako aga electoral reforms zireeteddwa.\nKiyimba agenze mu Kkanisa za balokole kumusabira.\nSsentebe w’eggombolola y’e Nsangi Hajji Kiyimba agenze mu Kkanisa za balokole kumusabira anti Muzaata yamugoba e Kibuli, luno jjo lya balamu mu kusabira Omugenzi Hajji Hassan Kirya.\nbamusabidde awone ebyo ebyamwogerwako Muzaata.\nMbabazi agugumbudde police lwa kuggalira bawagizi be\nAmama Mbabazi agugumbudde ekitongole kya police lwa kuggalira bawagizi be. Ayongeddeko nti okwambala T-shirt simusango. Agamba nti police teyita weyandikomye.\nPrevious 1 … 966 967 968 … 1,005 Next


Bukedde Online - Omugagga Katsha De Bank yeeyubudde\nBaddereeva ba bbaasi bali mu kaduukulu lwa kuvuga mu Kafiyu...\nOmugagga Katsha De Bank yeeyubudde\nSipapa awaava Serena Bata azzizzaawo Aggie...\nAdded 16th February 2021\n" Nze nnali bubi, nnali mwavu nga siggwaako mabanja. Emisomo gyagaana saamalako yadde Haaya. Teri n'omu yali anzikiririzaamu, nange kennyini nga sekkiririzaamu. Naye kati ebintu byakyuka nnina kyendagawo," Katsha bwe yannyonnyodde.\nKatsha De Bank (Shafique Katumba) omu ku Bannayuganda abakolera e South Africa gy'alina bizinensi ezenjawulo era omu ku bavubuka abamanyiddwa okulya obulamu n'eswagga buli lwe bayingirawo mu ggwanga mu December yeeyubudde.\nKatsha yagguddewo ekibiina ekigaba obuyambi, okudduukirira abali obubi n'okuzzaamu abantu amaanyi nti kisoboka.\nBwe yabadde ayogera ku gyenvudde we ku Mmande, Katsha yategeezezza nti yadde musomo gwalema naye asobodde okwekolamu omulimu nga kati y'omu bagabira abaasoma emirimu ng'ayita mu bizinensi ze ez'enjawulo.\nYayongeddeko nti okuva lwe yaggulawo kkampuni ye " Katsche Technology Group" ey'ebya tekinologiya ebintu byakyuka kati awadde abantu abasukka mu 200 emirimu.\n" Newankubadde nze sirinnyangako Makerere University naye bangi ku bakozi bange baakuguka mu bya tekinologiya okuva e Makerere.," Katsha bwe yayongeddeko.\nGye buvuddeko, bwe yabadde e South Afrika ng'atongoza ekibiina kye ekigaba obuyambi ekya Katsha Education Foundation, yategeezezza wadde guli guyo, okusoma bulamu era we kutali obulamu bukaluba.\nMinisita Kiwanda akoze omukolo ogwaniriza Mayinja mu NRM\nChozen Blood ayabulidde ekibiina kya Jeff Kiwa\nEbya kansala Ssegirinnya Muhammadi bibi!\nAbapoliisi abatulugunya abantu lwaki bakuza bakuze!\nKayihura ayimirizza abaayamba MOVIT okusengula abantu\nBaddereeva ba bbaasi bali ...\nPOLIISI y'e Lugazi ekoze ekikwekweeto ku bavuzi ba mmotoka beesanze bazivuga okusukka ssaawa za kafiyu.. Ku...\nooo...Kalaso muka ng'erinny...\nOMUGOLE wa Kalaso Kokoliroko omupya amutenda ‘obukambwe' obwalema mukyala mukulu, Ruth Musimenta okugumira n'amusibako...


Bukedde Online - Omusuubuzi bamukutte ne muk'omusajja n'akudaala\nUganda eyiye abaserikale ku nsalo ne Rwand...\nSSEMAKA maama w’abaana be abasatu gwe yasabye amukkirize agende asule mu dduuka lye olunaku lumu olw’okuba kkufulu ze ezimu baazibbako, aguddewo ekigwo bw’akutte mukwano gwe nga beeraga amapenzi ne mukyala we.\nNekusa ng’abakulembeze b’ekitundu ne poliisi bamukutte. Ku ddyo, Nanteza muk’omusiguze.\nMuhammed Mawanda 39, omutuuze w'e Kireka Bbira ku lw'e Mityana ye yakutte mukyala we, Prossy Nabakiika 40, ng'asinda omukwano ne mukwano gwe, Stanley Nekusa 49 mu dduuka ku ssaawa 7:00 ekiro.\nMaze ebbanga nga bahhamba nti mukwano gwange (Nekusa) ayagala mukyala wange era ne mmulabula amuveeko n'agenda ku poliisi n'anzigulako omusango gw'okumutiisatiisa okumutuusaako obulabe.\nKu Ssande nga March 3, 2019, mukyala wange yakedde kunkubira ssimu ng'ansaba agende asule mu dduuka lye kubanga kkufulu eziriko tezimala ng'ate endala baazibba ne mukkiriza.\nWaliwo eyantemezzaako nti amulabye emisana n'omusiguze mu mmotoka ye nga bagenda ku ssomero ly'abaana okubakyalira era ne mbateekako mbega abatambulireko.\nBwe baavuddeyo baasoose kuwummulirako awantu ne ziwera ssaawa 6:00 ez'ekiro ne bayingira mu dduuka.\nNagenze ewa ssentebe w'ekyalo ne ku poliisi ne tubagwako ku ssaawa nga 7:00 ez'ekiro. "Naweddemu amaanyi okuteeka omutwe ku luggi okuwuliriza kye baliko.\nNazzeeko kuwulira nga Prossy ayimbira omusiguze oluyimba lw'eggwanga omuli n'eggono kumpi kukuba nduulu nze ky'atankolerangako emyaka gye tumaze" Bwatyo Mawanda bwe yategeezezza.\nNekusa ng'abakulembeze b'ekitundu ne poliisi bamukutte.\nNekusa bwe baamukutte, ab'akakiiko nga bayambibwako poliisi baamututte ku ofiisi za LC 1, era Mawanda n'asaba bakole endagaano n'omusiguze amukwase abadde mukyala we era Nekusa n'akkiriza.\n"Ssebo Mawanda sirina mutawaana na kutwala mukyala wo kubanga ebyange naye byatandika dda era nkweyanzizza. Ndi musajja mukulu atayinza kusuula mukyala ono mu buzibu ate ne muleka mu bbanga," Nekusa bwe yabalaase.\nMawanda yagambye nti mu December, 2017, Prossy yamuteekako akazito amufunire ssente ayongere mu bizinensi era n'amusaba basinge amaka gaabwe agasangibwa e Kireka Bbira mu bamanerenda ne babawa obukadde 25.\n"Ssente zannemerera era ennyumba baagitwalidde ku bukadde 60 wiiki ewedde. Nakitegedde ggulo nti abadde mukwano gwange yali emabega ng'akozesa mukyala wange n'ampeeka okwewola ssente.\nOkunkwatira mu bwenzi sikyegaana era nkigenderedde kubanga Mawanda aludde ng'anjooga nga tanfaako wadde okulabirira abaana be ng'ali ku bakazi balala.\nNjagala naye awulire bwe kiruma ng'omwagalwa wo ayenze. Ssejjusa kusangibwa ne Nekusa era nze nsaba atuleke tufumbiriganwe.\nSTANLEY NEKUSA AYOGEDDE\nOno agambibwa okuba nga yalimbye mukyala we nti agenze mu kyalo okuziika era nga yabadde tagenda kudda ku Ssande.\nEndagaano gye baakoze\nAgamba nti, "Mawanda by'anjogerako ebisinga bikyamu naye nkimanyi nti abyogera lwa kumutwalako mukyala we era siyinza ku muleka.\nNjagala akimanye nti omwaka oguwedde bwe yalina emisango ne bamusiba namuteeramu obukadde 3 n'okuwa famire ye ebyokulya naye emmere gye namutwaliranga mu kkomera yali alowooza nti taasasule?" Nekusa bwe yakuddadde.\nNekusa yabadde akyali awo ne mukyala we, Teddy Nanteza n'ajja era yakaze amaaso n'amugamba nti asalewo kimu okusigala naye oba okugenda kubanga essaawa eno gy'aliko akola byafaayo era asiba faamu y'abakyala kubanga alina n'omulala e Masanafu.\nNanteza yabaddewo ng'omujulizi ng'ateekako omukono ku ndagaano nga Mawanda awa bba muggya we.\nMathias Ssengonzi nga ye ssentebe w'ekitundu akakasizza nti kituufu abafumbo bano baawukanidde ku ofiisi zaffe era omukyala n'atwalako omwana omuto ow'emyaka esatu ate Mawanda n'atwala abakulu ababiri.\nSsente obukadde 10, Mawanda z'abadde alina okuwa Prossy ku ssente z'enju gye baabatutteko bakkiriziganyizza amusasulireko ssente za bbanka zokka endala engeri gy'asigazza abaana azitwale.


Bukedde Online - Engeri Mulo gyeyasimattuse aba Boda boda ku kkooti\nEngeri Mulo gyeyasimattuse aba Boda boda ku kkooti\nMulo bamugguddeko emisango 8\nBannannyini mawooteri bongedde Suzan Muhwe...\nAba bodaboda abaasazeeko kkooti.\nOluvannyuma lw'eddakiika ttaano zokka nga Young Mulo ng'atuusiddwa ku kkooti, abavuzi ba bodaboda baabadde bamaze okusalako ekifo nga balekaanira waggulu nti "mumutuwe tumukoleko.\nLeero naye wano tavaawo nga mulamu." Poliisi yabadde ng'eyakitegeddeko nti aba bodaboda bajja kuzinda kkooti, bwetyo n'eyungula abaserikale bakira abatevuunya nga munyeera mu luggya lwa kkooti ya LDC e Makerere.\nAbaserikale baasibye emiryango gyonna egiyingira mu kkooti ne bagaana omuntu yenna okuyingira okuggyako abaserikale n'abakozi ba kkooti. Bannamawulire nabo baabasibidde bweru.\nMulo yatuusiddwa ku kkooti ng'essaawa ziyise mu 6:00 ez'emisana. Yabadde ku kabangali ya poliisi eyabadde ewerekerwa kabangali endala bbiri. Yatwaliddwa mu ofiisi y'Omulamuzi Roseline Nsenge eyamukozesezza sitatimenti mu musango gw'okutemula owa bodaboda omulala.\nMulo alina emisango gy'okutta aba bodaboda munaana okuva ku Derrick Mulindwa gwe yatta ng'ali ne John Bosco Mugisha e Kakeeka-Mengo nga June 30, 2019. Nga yaakatuuka, aba bodaboda nabo waayiseewo eddakiika ntono ne baatandika okujja mu bibinja era oluvannyuma lw'eddakiika nga 30, baabadde bamaze okusalako ekitundu.\nBakira bayisaamu amaloboozi nga balekaana bwe basaba abaserikale babawe Mulo bamukoleko. Mulo yamaze ew'Omulamuzi essaawa 1:30 olwo n'aggyibwayo. Nga tannafuluma, abaserikale baasoose kusiba nguudo okuli olugenda ku LDC (Law Development Centre) ne bayimiriza emmotoka zonna ne bodaboda. Oluvannyuma bagguddewo omulyango omunene ogw'olukomera lwa kkooti ne beebulungula kabangali zonsatule ezaaleese Mulo ne bamufulumya.\nAba bodaboda baasigaddewo ku kkooti okumala ekiseera nga bali mu bukukuulu bawera nti "ssinga tumukutteko." Abalala: waakiri twandimulabyeko omusajja atutadde ku bunkenke, omutemu.Mulo yasoose kukola sitatimenti mu kkooti y'e Mengo ku Lwokuna oluwedde mwe yakkiririzza okutemula Mulindwa.\nPoliisi yategeezezza nti bafunye obujulizi obuluma Mulo okutemula aba bodaboda abalala munaana(amannya galekeddwa) okuli gwe yakoleddeko sitatimenti eggulo. Omuntu akkirizza omusango gwa nnaggomola omuli okutta atwalibwa mu maaso g'Omulamuzi n'akola sitetimenti emanyiddwa nga "Extrajudicial Statement" ng'eno Mulo ye yamutwazizza e Makerere.\nDJ Nash awangudde empaka za ba DJ\nBANDI BUBI; Kirumira asabye Pasita Bugembe amusabire


Bukedde Online - Eyasimatukka tulansifooma asiibuddwa: Yakutuka embiriizi 5, n'amawugwe gaaseseetuka\nOkulonda LC kati kwa June ne August omwaka...\nPoliisi esimudde ennyumba n'egwa ku pawundi...\nEMBEERA ya Rose Muyinza Ssebaggala omusomesa wa Kabojja International School eyasimattuka okubetentebwa tulansifooma ya UMEME eyamukubira mu mmotoka ye mu kibuga ezzaamu ku maanyi wadde akyali mu bulumi bungi. Era akabenje kano akalojja bwati; “Ebya Katonda byewuunyisa!\nTulansifooma eyagwiira Muyinza (mu katono0 ng'avuga mmotoka ye ku Dewinton mu Kampala. EBIFAANANYI BYA JOSEPH MUTEBI\nNakeera kutwala muwala wange Martin Nampala ku ssomero ne mpitirako ku ofiisi ya baze John Kigozi Ssebagala ku Dewnton okumpi ne Spear Motor okusoma ku bitabo kubanga nnali ηηenda mu kibuuzo ku yunivasite e Nkozi.\nKu ssaawa nga 4:30 nava ku ofiisi ya baze okwolekera yunivasite kyokka nga sinnasalawo we hhenda kuyita. Nga mmaze okufuluma paakingi ya Walusimbi Garage ku Dewinton nayagala okwambuka ku National Theatre kyokka nga mmotoka zikutte nnyo.\nNasalawo okukkirira mpite ku Yusuf Lule kubanga nalaba nga mmotoka zitambula. Wabula mbeera nserengeta ne ndaba emiti ebiri egiriko tulansifooma gusiguse gijja ne nsobeerwa!!\nNalowooza nkube ‘livansi’ oba nnyongeze omuliro naye ng’obudde buweddeyo. Akataayi tekaasala ekintu ne kibwatuka era olwo tulansifooma yali emaze okubyabyataza mmotoka yange nga egifunyizzafunyizza”, Muyinza bw’atenda bwe yasimattuka.\nMuyinza ali ku ndiri awaka e Luteete\nAyongerako nti, “Wadde nnali wakati mu ntiisa era mu kufa nasigala ntegeera. Nalaajana bannyambe kyokka nga buli omu atya amasannyalaze okumukuba.\nAte endabirwamu za mmotoka yonna nnali nzisibye olwo nga n’omukka ntandise okubaka omubake. Ekyaddako kutanaka okutuusa poliisi bwe yaleeta ekimotoka ekyasintulako tulansifooma ne ntwalibwa mu ddwaaliro.”\nOBUVUNE BWE YAFUNA\nMuyinza baamusiibudde ku Paasika n’adda ewuwe e Luteete ku lw’e Gayaza . Agamba nti yakutuka embiriizi ssatu ku ludda olwa kkono n’endala bbiri ku ddyo.\nEkifuba kyamenyeka, amawugwe nago gaaseesetuka era abasawo baamugambye nti yeetaaga akuuma akayitibwa ‘Spirometer; okumuyambako okuzza amawuggwe mu kifo kyago kyokka mu Uganda tekaliimu!\nOmukono gwe ogwa kkono gwasannyalala ate agamba nti, ebisambi byombi nabyo byasannyalala, era tabuwulira.\nKuno kw’agatta obulumi bw’amabwa agasoba mu 30 ku bitundu by’omubiri eby’enjawulo.\nMuyinza alina abaana bana era ekisinga okumuluma tamanyi lw’anaatereera kubanga okuwona obulungi yeetaaga okutwalibwa ebweru w’eggwanga.\nABA UMEME BAANUKUDDE\nMuyinza si musanyufu eri aba UMEME b’agamba nti, okuggyako lwe baamukyalira ng’akyali ku ‘Oxygen’ ate nga tategeera ne baleka ekimuli ku kitanda abadde taddangamu kubawuliza.\nOmwogezi wa UMEME Stephen Ilongole yagambye nti, bakimanyi nti ensobi yaliwo era babadde baagala okulaba Muyinza naye ng’abamu ku ba famire n’abeeyita balooya nga bamutaddeko olukomera era nti ebimufaako nga babiggya ku basawo.\nIllongole yagambye nti, ke bakitegedde nti asiibuddwa bagenda kumukyalira.\nEMBEERA ya Rose Muyinza Ssebaggala omusomesa wa Kabojja International School eyasimattuka okubetentebwa tulansifooma ya UMEME eyamukubira mu mmotoka ye mu kibuga ezzaamu ku maanyi wadde akyali mu bulumi bungi. Era akabenje kano akalojja bwati; “Ebya Katonda byewuunyisa! Nakeera kutwala muwala wange Martin Nampala ku ssomero ne mpitirako ku ofiisi ya baze John Kigozi Ssebagala ku Dewnton okumpi ne Spear Motor okusoma ku bitabo kubanga nnali hhenda mu kibuuzo ku yunivasite e Nkozi. Ku ssaawa nga 4:30 nava ku ofiisi ya baze okwolekera yunivasite kyokka nga sinnasalawo we hhenda kuyita. Nga mmaze okufuluma paakingi ya Walusimbi Garage ku Dewinton nayagala okwambuka ku National Theatre kyokka nga mmotoka zikutte nnyo. Nasalawo okukkirira mpite ku Yusuf Lule kubanga nalaba nga mmotoka zitambula. Wabula mbeera nserengeta ne ndaba emiti ebiri egiriko tulansifooma gusiguse gijja ne nsobeerwa!! Nalowooza nkube ‘livansi’ oba nnyongeze omuliro naye ng’obudde buweddeyo. Akataayi tekaasala ekintu ne kibwatuka era olwo tulansifooma yali emaze okubyabyataza mmotoka yange nga egifunyizzafunyizza”, Muyinza bw’atenda bwe yasimattuka. Ayongerako nti, “Wadde nnali wakati mu ntiisa era mu kufa nasigala ntegeera. Nalaajana bannyambe kyokka nga buli omu atya amasannyalaze okumukuba. Ate endabirwamu za mmotoka yonna nnali nzisibye olwo nga n’omukka ntandise okubaka omubake. Ekyaddako kutanaka okutuusa poliisi bwe yaleeta ekimotoka ekyasintulako tulansifooma ne ntwalibwa mu ddwaaliro.” OBUVUNE BWE YAFUNA Muyinza baamusiibudde ku Paasika n’adda ewuwe e Luteete ku lw’e Gayaza . Agamba nti yakutuka embiriizi ssatu ku ludda olwa kkono n’enddala bbiri ku ddyo. Ekifuba kyamenyeka, amawugwe nago gaaseesetuka era abasawo baamugambye nti yeetaaga akuuma akayitibwa ‘Spirometer; okumuyambako okuzza amawuggwe mu kifo kyago kyokka mu Uganda tekaliimu! Omukono gwe ogwa kkono gwasannyalala ate agamba nti, ebisambi byombi nabyo byasannyalala, era tabuwulira. Kuno kw’agatta obulumi bw’amabwa agasoba mu 30 ku bitundu by’omubiri eby’enjawulo. Muyinza alina abaana bana era ekisinga okumuluma tamanyi lw’anaatereera kubanga okuwona obulungi yeetaaga okutwalibwa ebweru w’eggwanga. ABA UMEME BAANUKUDDE Muyinza si musanyufu eri aba UMEME b’agamba nti, okuggyako lwe baamukyalira ng’akyali ku ‘Oxygen’ ate nga tategeera ne baleka ekimuli ku kitanda abadde taddangamu kubawuliza. Omwogezi wa UMEME Stephen Ilongole yagambye nti, bakimanyi nti ensobi yaliwo era babadde baagala okulaba Muyinza naye ng’abamu ku ba famire n’abeeyita balooya nga bamutaddeko olukomera era nti ebimufaako nga babiggya ku basawo. Illongole yagambye nti, ke bakitegedde nti asiibuddwa bagenda kumukyalira.\nKasirye Ggwanga alaze ekyapa ky’ettaka erikaayanirwa\nAwaabidde Poliisi okumubbako emmotoka ye ne ssente\nPoliisi eboye empapula z'okulangirira Besigye ku bwa Pulezidenti\nObululu bwa CHAN bwakukwatibwa...\nEngeri gy’ofuuka makanika wa mmotoka...\nOluwaanyi ddagala ku ndwadde z'ensusu...\nEndwadde 9 omujaaja ze guwonya...\nAlumwa ennyingo kola dduyiro ozikkakkanye


Bukedde Online - Ab'e Mukono bawonye obulwadde obuva ku kasasiro\nOmubiri lwe gukuweereza obubaka ku bulwadde obukulumbye\nGavumenti eweze emmere eteeberezebwa okube...\nEndwadde eziva ku bujama naddala ku kasasiro bugobeddwa mu Mukono bwe bafunye ekimotoka ekiyoola kasasiro\nEkimotoka ekiyoola kasasiro ekyaweereddwa ab'e Mukono\nKasasiro mu kibuga Mukono yandifuuka olugero oluvannyuma lwa minisitule y'ebyemirimu ng'eri wamu n'ekitebe kya munisipaali eno okugula emmotoka empya egenda okutalaaga mu kibuga n'ebyalo ebiriraanyewo ng'emusomba okumutwala e Katikkolo gy'agenda okwongerwako omutindo.\nEmmotoka eno eyawemmense obukadde 530 yaweereddwa ekitebe kya munisipaali y'e Mukono wiiki ewedde okuva mu minisitule y'eby'emirimu, nga yakwasiddwa Meeya w'ekibuga kino, George Fred Kagimu mu butongole, okuva ew'omubaka akiikirira obuvanjuba bwa disitulikiti y'e Mukono Ronald Kibuule eyabadde omugenyi omukulu.\nMeeya Kagimu yagambye nti, okunoonyereza kwabwe nga munisipaali nga bakolaganira wamu n'abavunaanyizibwa ku by'obulamu mu munisipaali eno, baakizuula nti kasasiro y'abadde asinga okuvaako endwadde ez'enjawulo ezitawaanya abantu naddala abaana olw'obutabeera na mmotoka ziyoola kasasiro ezimala nga n'ezibaddewo nkadde.\nMinisita Kibuule (mu suuti) ng'akwasa ab'e Mukono ekimotoka kya kasasiro\nYagambye nti, endwadde okuli ekiddukano omusujja n'endwadde endala, ziva ku bucaafu obukulukutira mu myala oluvannyuma lw'enkuba okutonnya, olwo ne busibira mu nzizi abantu gye bakima amazzi ge bakozesa.\n"Nga tweyambisa emmotoka ey'omulembe gye tufunye, tugenda kulwanyisa obuzibu bw'endwadde obubadde butigomya Bannamukono, wabula nammwe mwekolemu omulimu nga mwewala okunywa amazzi agatali mafumbe ku lw'obulungi bw'abaana bammwe n'obutamansa kasasiro buli we musanze," Kagimu bwe yagambye.\nYayongeddeko nga bwe bagenda okwongera omutindo ku kasasiro akuhhaanyizibwa nga wa kukolebwamu ebigimusa ebinaawebwanga abalimi ku nsimbi ensaamusaamu olwo ensimbi ezinaamuvaamu, zeeyambisibwe mu kumaliriza emirimu gya munisipaali.\nMinisita Ronald Kibuule yeeyamye okukola ekisoboka okulaba ng'omuwendo gw'abaana mu Mukono ababadde batawaanyizibwa endwadde okuva ku mazzi amacaafu gukendeera nga waakubafunira amazzi amayonjo okuva mu kitongole ekivunaanyizibwa ku by' amazzi ekya National Water and Sewerage Corporation.\nMeeya Fred Kagimu ng'eyogera eri Bannamukono ku kimotoka kya kasasiro ekyabaweereddwa\n"Nsazeewo mbawe taapu 100 mu bitundu naddala ebyesudde ekibuga awali abantu abasinga okuba n'obwetaavu bw'amazzi, nammwe mubeere n'obuvunaanyizibwa okulwanyisa omuwendo gw'abaana baffe abafa endwadde ezeekuusa ku mazzi amacaafu," Kibuule bwe yagambye.\nYalangiridde olutalo ku bantu abayitirizza okusaanyawo obutonde bw'ensi okuli abazimba mu ntobazzi n'abatema emiti, n'ategeeza nga bwe wagenda okuteekebwawo kkooti ewoza emisango gino embagirawo nga n'ebibonerezo ebinaabaweebwa bya kukola ng'ekyokulabirako eri abalala.\nSsentebe wa disitulikiti eno awanjagidde abavubuka okukozesa emikisa gy'emirimu egiri mu Mukono okuli enteekateeka y'okuddaabiriza oluguudo lwa Kampala - Jinja Express Highway n'okufuna emirimu e Katikkolo awagenda okusunsulirwa kasasiro okumufunamu ebigimusa n'emirimu emirala mwe banaasobola okwefunira ku ssente ez'okwebeezaawo, okusinga okwenyigira mu bumenyi bw'amateeka.\nMeeya Fred Kagimu\nminisita Ronald Kibuule\nEnsimbi ekkakkanyizza Stecia n'asiimuula engatto z'omudigize!\nEbimu ku bintu bye tukozesa n'ebireeta endwadde awaka\nMuzzukulu tova wano nga tompadde kassukaali


Okufumbiriganwa n’okwawukana. BNL Ministries - lug99\nKu lubereberye tekyali bwe kityo.\n8 N'abagamba nti, Olw'obukakanyavu bw'emitima gyammwe Musa kye yava akkiriza mugobenga bakazi bammwe: naye okuva ku lubereberye tekyali bwe kityo.\nEkyawandiikibwa kino, ekibuuzo kino, Yesu baakimusimba ku ntandikwa yennyini ey'obuweereza Bwe. Musa naye baakimwolekeza ku ntandikwa yennyini ey'obuweereza bwe. Ky'ekibuuzo ekisingayo okuba ku mwanjo mu mitima gy'abakkiriza. Ye omwonoonyi teyeefiirayo. Wabula kiri ku bakkiriza, kubanga omukkiriza y'agezaako okukola kyonna ky'amanyi okulaba ng'atambula bulungi mu maaso ga Katonda. N'olwekyo, bwe wabaawo ekibuuzo kyonna nga kikwata ku bya ddiini, awo ekikwata ku Kufumbiriganwa n'Okwawukana we kijjira, (lwaki?) kubanga kye kyavaako ekibi ekyasooka. Awo okwonoona we kwatandikira. Era eyo y'ensonga lwaki buli kaseera kikoonwako, kubanga y'entandikwa yennyini ey'okwonoona.\nKati ssijja kuba na budde kunnyonnyola bintu bino byonna, naye nja kusanyuka okwanukula ebbaluwa yo oba ekintu kyonna kye nsobola. Oba, tulina ebitabo ebyawandiikibwa ku kyo, n'ebibuuzo bingi, n'okunokola okwasalibwa mu mpapula z'amawulire n'ebintu ebirala wano, okukakasa kino, tumanyi nti yali Kaawa. Ekibala ekya Apo ekigambibwa mbu kye yalya, tekiri na mu Byawandiikibwa, ate kati bagamba mbu kyali kibala kirala ekiyitibwa Apricot; ku ebyo byombi tekuli kituufu. Yayenda bwenzi, ekyo ky'ekyavaako okuzaalibwa kw'omwana eyasooka, eyali Kayini, omwana wa Setaani yennyini, kubanga mu ye mwe mwali obubi. Tebwajja nga buyita mu Abiri. Omwana wa Setaani yali Kayini.\nKiringa bwe nnagambye, nti enkya ya leero ssinga mba njagala okugenda ebuvanjuba ; nga nze kye mmanyi ekisinga kye kino, mba nnina okufunayo ekintu ekikakafu mu kisaawe, nga kisonze butereevu ebuvanjuba, ne ndyoka enda ebuvanjuba. Waliwo omu eyagamba nti, “Ow'oluganda Branham, eno ye buvanjuba.” Ye buvanjuba, weewaawo, naye nga tennafuukira ddala, wabula bukiikakkono bwa buvanjuba, ne enda ebuvanjuba. Nnandiyitidde ddala ku kintu kyennyini kye mbadde nnoonya; era nnandikomyewo, nga nze mmanyi nti kibadde kikyamu. Naye ssinga waliwo omuntu agamba nti, “Ow'oluganda Branham, kwata lino, ku mukono gwo ogwa ddyo.” Kati, weewaawo eyo eba buvanjuba, naye ng'eba tennafuukira ddala, era, naye buba bukiikaddyo bwa buvanjuba. Nnandibuliddwa ekintu kye nnoonya, kubanga nsusse ku nsalo z'ekkubo lyennyini ettuufu era ettereevu.\nKati, olwo ekyo bwe kiba bwe kityo, tulina endowooza za bika bibiri ku Kufumbiriganwa n'Okwawukana. Era ze zino nti, emu egamba, nti, “Omusajja asobola okuwasa omulundi gumu gwokka, okuggyako nga mukazi we afudde.” Era ekyo ky'ekimu ku bibuuzo, naye, bw'ogenda ng'ogoberera ekyo, osukka w'oba osaanye okukoma. Ate ey'okubiri yo egamba nti, “Ha, omukazi oba omusajja, omu ku babiri, ssinga aba ayenze, omu ku babiri asobola okugobwa oba okunoba n'addamu n'afumbirwa oba n'awasa omulala.” Ekyo nakyo weesanga ng'osusse w'oteekwa okukoma.\nN'olwekyo, labayo, si bukiikaddyo bwa buvanjuba oba bukiikakkono bwa buvanjuba; twagala buvanjuba obutereevu bwennyini. Bw'odda eno ofuluma Ebyawandiikibwa, bw'odda eri ofuluma Ebyawandiikibwa. Twagala okumanya wa Ekyawandiikibwa we kikwataganira n'Ekyawandiikibwa, era tusobole okumanya Amazima gaakyo gennyini. Buli omu akwata ekkubo lya njawulo, n'alemwa okuggyayo eky'okuddamu ekituufu, naye ate wateekwa okubaawo eky'okuddamu.\nKiri nga, ennaku zino, waliwo endowooza bbiri ez'amaanyi ku by'enjigiriza mu kkanisa; emu ye y'Ekikalvin, n'endala ye Armn-... y'Ekiarminian. Emu egendera ku mateeka ate endala yo egendera ku kisa. Era twagenda okukizuula ng'abantu abakkiririza mu kisa, Abakalvin, bo bagamba mbu, “Katonda yeebazibwe, nze okunywa ssigala tekirina kabi ke kinkolako. Tekinkola bubi okunywa omwenge. Nsobola okukola ebintu bino, nnina Obukuumi obw'emirembe egitaggwaawo.” Ate ne tusanga oludda luli olulala, olugendera ku mateeka, nga lwo lugamba nti, “Ha, njagala mmugugumbule, njagala mmulangire, wabula, lwa kuba ndi Mukristaayo, nnina okwefuga.” Labayo, weesanga ng'oli mu makubo abiri ag'enjawulo, ate ku gombi nga tekuli ttuufu. Kati, ekyo kizibu okwogera, naye nga ge mazima. Naye twesanga nga tuli mu nguudo bbiri ez'enjawulo; ng'olumu lulina gye lugenda, n'olulala lugenda walala. Kaakati leka tulabe Amazima ge galuwa.\nBwe kityo era tulina endowooza bbiri ku kuno Okufumbiriganwa n'Okwawukana. Kaakati, Mukama waffe abikkudde ekyama ky'Ekigambo Kye eky'Envumbo Omusanvu gye tuli, mu nnaku zino ez'oluvannyuma. Kaakati, bangi ku mmwe, kino kiyinza okubawulikikira nga Oluyonaani, naye yo ekkanisa yange ekitegeera. Etegeerera ku ki? Era mubaddenga muwulira okwolesebwa n'ebizze bibaawo. Kale nno ekibuuzo kiva mu Baibuli, era tuyitibwa wano okukkiriza nti wateekwa okubaawo okwanukulwa okutuufu ku kyama kyonna ekikusike ekibadde kyakwekebwa okuviira ddala ku kutondebwa kw'ensi. N'obunnabbi bw'omu Baibuli bugamba nti ebyama bino byali byakumanyibwa mu nnaku zino ezisembayo. Okubikkulirwa 10, “Malayika ow'omusanvu bw'alifuuwa, omubaka eri Lawodikiya, ebyama bya Katonda biribikkulwa ne bimanyika.” Kale guno gwe mulembe ogusembayo, ng'ogwo gwe gwa Lawodikiya.\nYesu, mu ky'okuyigako kyaffe, atuyita okuddayo ku lubereberye, olw'ekyokuddamu ekituufu ekiri mu Byawandiikibwa. Kaakati, bwe Yalumbibwa na kino, waaliwo ebintu bibiri ebyalabika. Bakabona baamubuuza nti, “Omusajja asobola okugoba mukazi we, n'awasa omulala, olw'ensonga yonna?” Yesu n'addamu nti, “Tekyali bwe kityo okuva ku lubereberye.”\nAwo ne bagamba nti, “Musa yatukkiriza okuwandiika ebbaluwa ey'okwawukana n'omukazi, ng'agobebwa olw'ensonga yonna gye baabanga baagadde okumugobera.” N'agamba nti, “Ekyo, Musa yakikola lwa kubanga,” akaguwa ako nkyaakasumuludde okumala akaseera, “lwa bukakanyavu bwa mitima gyammwe; naye okuva, manyanga ku lubereberye bwe kityo si bwe kyali.” Ekibuuzo!...\nBw'aba Yesu Yagamba nti, “Muddeeyo ku lubereberye,” buli kintu kyonna ku nsi kyali mu mugogo gumu gumu. Waaliwo Adamu omu, Kaawa omu, era Katonda yennyini ye Yabeegattira. Embalaasi emu enkazi, n'ennume emu; enkusu enkazi emu, n'empanga emu. “Ku lubereberye,” nga bwe Yatugamba okuddayo, buli kintu kyonna kyalinga mugogo gumu gumu. Si bwe kiri? [Ekibiina kiddamu nti. “Amiina.” -Omuk.] Awo nno, kati tulaba nti ebintu byonna, “ku lubereberye” byali bitambulira ddala bulungi ne Katonda, nga tewali na kimu kigootaanye. Mu bwengula ebintu byonna bikyali bitebenkevu buli kimu mu kifo kyakyo; emmunyeenye zonna, enkola zonna ez'ebibinja by'emmunyeenye, ensengeka y'obwengula, buli kimu kyonna kitebenkevu. Ssinga ekimu ku byo kimala ne kiseeseetuka, awo kiba kigootaanya entegeka yonna.\nKati wuliriza. Olaba? Ekimu bwe kitaataaganyizibwa entegeka yonna kigyonoona! Kati, olubu lw'abantu bwe baali bakyagendera wamu ne Katonda ng'omusajja ali omu n'omukazi nga ali omu, omukazi ono yayonoona ekyo ne kitabangula entegeka y'ensi yonna n'etaddamu kutambulira ku ntegeka eya Katonda. N'olwekyo, ekigambo ekimu bwe kigattibwa ku Kitabo kino, oba Ekigambo ekimu bwe kitoolebwako, ekyo ekkanisa kigitabangula n'eba nga tekyatambulira mu ntegeka ya Katonda, amaka kigatabangula ne gaba nga tegakyatambulira ku ntegeka ya Katonda. Omukkiriza yenna ayinza okusuulibwa ebweru, olw'obutakkiriza Kigambo kya Katonda kyonna.\nKati, awo omusajja we yafulibwa okufugira omukazi, okuyita mu Kigambo kya Katonda. Omukazi yali takyenkanankana na musajja. Mu butonde, yali amwenkana, mukimanyi; naye, bwe yamenya Ekigambo kya Katonda, Katonda n'addira omusajja n'aba nga y'afuga omukazi. Kiri mu Lubereberye 3;16, bw'oba oyagala okukiwandiika. Omukazi awo yali takyenkanankana na musajja. Omukazi ye yali omumenyi w'Ekigambo kya Katonda. Temulaba, “omukazi,” omukazi, ye kkanisa emmanga wano? Omumenyi w'Ekigambo kya Katonda, ekyo kye kyamusuula n'aba nga takyeyongerayo. Era ekyo ekkanisa ky'ekoze, n'esuula okufa okw'omwoyo mu kintu kyonna. Kaakati mujja kutegeera lwaki nzisa nnyo nnyo essira ku bintu bwe ntyo. Ge Mazima! Gano mazima ga Baibuli.\nWeetegereze, lwaki yakola ekintu ekifaanana bwe kityo; omukyala oyo omwagalwa, omulungi eyenkanidde awo, ataliiko kamogo akikola atya? Lumu nnalaba ekifaananyi, nkakasa kyali mu Buyonaani, kyali kya musiizi wa bifaananyi eyasiiga ekifaananyi kya Kaawa. Ekifaananyi ekyo nga kye kikyasingayo okulabika obubi mu bye wali olabye. Ekyo kiraga endowooza y'omubiri engeri gy'erabamu ebintu. Naye, omukazi si bwe yali; yali mulungi, era yali mukazi ataliiko kamogo, nga mukazi ddala.\nWeetegereze, lwaki yakola ekintu ekifaanana bwe kityo, ng'ate yali wa waggulu bw'atyo? Ye n'omusajja baali wamu, nga bombi benkanankana. Naye kaakati ffenna tukimanyi nti kati okwenkanankana kwe n'omusajja yakusuula, bwe yayonoona, Katonda n'Agamba nti, “Omusajja y'anaakufuganga okuva kati okweyongerayo.” Kati, ebyo bye Byawandiikibwa. Bw'oba oyagala, tuyinza okubisoma. Ebyawandiikibwa mbibawa, okukekkereza obudde olw'abayungiddwa ku mukutu mu ggwanga lyonna, mmwe muyinza okubyesomera. Genderera ensonga lwaki ekyo yakikola. Setaani yasobola atya okumutuukako?\nObadde okimanyi nti lumu Setaani yali yenkanankanako ne Katonda? Ddala yali, mu byonna ng'oggyeeko eky'okuba omutonzi; yali byonna, yayimiriranga ku mukono gwa ddyo ogwa Katonda, mu Ggulu, Kerubi omukulembeze ow'ekitalo. Genderera omukazi tekyali kitonde nnakabala, y'ensonga eyamukozesa kino. Omukazi tali mu butonde bwa Katonda obwasooka; yaggibwa mu kitonde kirala. N'olwekyo, “ku lubereberye,” nga Yesu bwe yajulizaayo, teyali kitonde kya Katonda nnakabala. Yaggibwa buggibwa mu musajja, Yesu bw'atyo bwe Yajuliza “ku lubereberye.”\nKati ku Kufumbiriganwa n'Okwawukana, labayo, kirina kubikkulwa. Tokimanyi okutuusa nga kibikkuddwa. Naye Yasuubiza mu nnaku zino ezisembayo, mu mulembe guno, nti buli kyama kyonna ekyakwekebwa mu Baibuli kiribikkulwa. Bameka abakimanyi ekyo? Okubikkulirwa, essuula ey'e 10! Yesu Yakisuubiza, nti ebyama ebirala ebyo byonna ebyakwekebwa ku Kufumbiriganwa n'Okwawukana, ebyama ebirala bino byonna ebikweke ebibadde, biribikkulwa mu biseera eby'enkomerero. Kati mujjukira, Eddoboozi lyagamba nti, “Genda e Tucson.” Mujjukire Ekitangaala ekitategeerekeka mu bbanga; Malayika ow'omusanvu ng'ayimiridde awo; okukomawo, n'okubembula Envumbo Omusanvu? Weetegereze ebibaddewo. Ekyo kituufu.\nKino kintu kikalubo nnyo, mbadde ssimanyi na ngeri ya kukiggyayo. Nnaakola ntya, nga nnina abasajja n'abakazi abatudde mu kibiina kyange, ng'abamu ku bo baakafumbiriganwa emirundi ebiri oba esatu? Abasajja abalungi n'abakazi abalungi, bonna bali mu mivuyo! Kiki ekyakireeta? Njigiriza nkyamu, ky'ekyo kyennyini, butalindirira Mukama.\n“Katonda kye Yagatta awamu, omuntu yenna takigattululanga.” So si omuntu kye yagatta awamu, “Katonda” kye Yagatta awamu! Ng'ofunye okubikkulirwa butereevu okuva eri Katonda, nti oyo ye mukyala wo, era ekintu ky'ekimu, nti oyo ye wuwo, kiba bwe kityo obulamu bwo bwonna obusigaddewo. Olaba? Naye omuntu ky'agatta, omuntu yenna asobola okukigattulula. Naye “Katonda ky'Agatta awamu,” omuntu yenna tageza n'akikwatako. “Katonda kyonna ky'Aba Agasse awamu,” Yagamba nti, “tewabanga omuntu yenna akigattulula.” So si omulamuzi anywedde ku mwenge oba ekintu ekirala kyonna kikigattulule, oba omubuulizi eyagwa n'okugwa olw'ebikwate mu kitabo, abaleka n'okubaleka bo ne bakola ekintu kyonna mu nsi. Ate nga Ekigambo kya Katonda kiri awo wennyini. Mulaba? Njogera ku ekyo Katonda kye Yagatta.\nJjuuzi, nga mmanyi nti bwe mbaako ekintu kyonna kye mbabuulira, kiteekwa okujja nga kiri BW'ATI BW'AYOGERA MUKAMA, olwo ne nfuna Ebyawandiikibwa nga bwe Yakimbikkulira. Naye, Mukama Katonda, ekibiina ekyo nkigambe biki? Ebinaddirira bantu kwawukana. Abantu bagenda kuba nga batudde ku kifugi n'eyo ebweru mu lujja, na buli wamu wonna, “Omukazi njawukane naye?” Abakazi, “Baze njawukane naye?' 'Nkole ntya?'” Ne mbuuza nti, “Mukama, nkole ntya?” Ne wabaawo ekiamba nti, “Yambuka engulu eyo ku lusozi, nja kwogera naawe.”\nKale nno nnali ndi eyo ku lusozi, nga ssimanyi nti emmanga mu Tucson ekintu baali bakiraba. Naye abasomesa ne bayita n'abaana okuva mu... kawala kange n'abalala, ne babaggya mu bibiina, ne babagamba nti, “Mulengere emitala ku lusozi luli! Waliwo Ekire ekyakaayakana kigira ne kyambuka waggulu mu bbanga ate ne kikka wansi.”\nMukyala Evans, wooli wano? Ronie, wooli? Nnakomawo wano ku ssundiro ly'amafuta, essundiro ly'amafuta erya ba Evans awo. Nnali ssinnaba na kumanya mulenzi biki by'agenda kwogera, n'anneerippa ku kugulu, n'agamba nti, “Ow'oluganda Branham, wabadde ngulu eri emitala ku lusozi, si gye wabadde?” Ne mmuddamu nti, “Ronnie, Kiki ky'otegeeza? Nedda,” okulaba, okulaba kiki kye yabadde agenda okukola. Emirundi mingi nnyo ebintu bigenda ne bibeerawo, ssi, n'otabibuulira bantu. Ne kifuuka...Kiri nti, ojja n'olaba ebintu bingi nnyo nga bibeerawo, ne kikufuukira kya bulijjo. Olaba? Ssimala gabuulira bantu. Ne mbuuza nti, “Ronnie, gwe wabadde okola ki...”\nN'agamba nti, “Nsobola n'okukulaga wa wennyini we wabadde.” N'agamba nti, “Nnayise maama, ne tuyimirira awo ne twelorera Ekire ekyo. Era nnagambye nti Oyo ateekwa kuba Waluganda Branham eyo alina w'atudde erudda eyo. Oyo Katonda y'Ayogera naye.” Ekibuga kyonna, abantu, ne bakitunuulira. Ng'olunaku lutangaavu bulungi nga teriiyo bire n'akatono, ng'Ekire kino kyokka ekinene ekyakaayakana kyetimbye eyo; nga bwe kigira ne kikka wansi mu ngeri y'akazindaalo, ate ne kyambuka waggulu nga bwe kigaziwa.\nKaakati tusangiddwa nga tuli mu by'eddiini bino ebyataputibwa mu ngeri enkyamu. Si bwe kiri? Eyo y'ensonga lwaki mmwe abakazi mwafumbirwa omulundi ogw'okubiri, nammwe abasajja, lwa bya ddiini ebyataputibwa obubi. Kaakati njagala okubabuulira bye Yaambye. Kale oba Katonda, Omutonzi waffe, Yabuuzibwa ekibuuzo bwe Yali wano ku nsi, Yesu Kristo; era nnabbi We omununuzi bwe yajja, Musa, emmanga eri mu Misiri, okuggyayo abaana mu -mu Misiri, okubayingiza mu nsi ensuubize; era Yesu wano Yagamba nti Musa yalaba abantu mu mbeera bwe ziti, n'abawa ebbaluwa ey'okwawukana mu bufumbo, kubanga embeera yali nga bwe yali. Musa yasanga ekintu bwe kityo, nti, “Leka mmukkirize...” Katonda Yakkiriza Musa, nnabbi oyo eyatumibwa eri abantu, okubawa ebbaluwa eno ey'okwawukana mu bufumbo.\nEra mu Bakkolinso Ekisooka, e-essuula ey'o 7, olunyiriri olw'e 12 okutuuka ku lw'e 15, mu nnabbi w'Endagaano Empya, Pawulo, eyasanga ekintu ky'ekimu mu kkanisa, n'agamba bw'ati nti, “Kino nze nkyogera, nze so si Mukama.” Si bwe kiri? Lwa mbeera ya kwawukana mu bufumbo. “Ku lubereberye si bwe kyali.” Naye Musa kyamukkirizibwa, era Katonda n'Akitongoza ng'obutuukirivu. Pawulo naye yalina obuyinza bwe yasanga ekkanisa ye ng'eri mu mbeera eyo.\nKati Kino mukikkirize nti kituufu, era mukikkirize okuba nti kyavudde wa Katonda! Era olw'obukakafu bw'Ekire Kye n'Obubaka Bwe obuntuusizza eno gye ndi, ku lusozi Katonda teyandinzikirizza kukola kintu ky'ekimu, okubaleka okugenda mu maaso nga bwe muli, naye ne mutaddamu kukikola! Mugende ne bakazi bammwe mubeere mu mirembe, kubanga obudde buyise. Okujja kwa Mukama kutuuse. Tetulina budde kukutula bintu bino. Temugezanga okuddamu okukikola! Njogera eri kibiina kyange kyokka. Naye bw'oba oli mufumbo... Era ku ekyo Katonda Yabadde mujulizi wange, eyo ku lusozi, ndyoke nsobole okwogera Ekintu kino, okubikkulirwa okusukkako ku butonde, olw'okubembula Envumbo Omusanvu, ate kino kye kibuuzo ekiri mu Kigambo kya Katonda. “Baleke bagende mu maaso nga bwe bali, wabula baleme kuddamu kwonoona!”\n“Ku lubereberye si bwe byali.” Ky'ekyo, si bwe bityo bwe byali, era si bwe bigenda okuba ku nkomerero. Naye mu mbeera eziriwo, ng'omuweereza wa Katonda... Ssijja kweyita nnabbi we; naye nzikiriza ob'olyawo, bwe kiba nga ssaatumibwa lw'ekyo, mmuteerawo omusingi ye bw'alijja. N'olwekyo mu mbeera ez'omulembe oguliwo, mbalagira okuddayo mu maka gammwe, ggwe ne mukyala wo kati. Bw'oba oli musanyufu naye, beera naye, abaana bammwe mubakulize mu kutya Katonda. Wabula Akusaasire bw'oligeza n'oddamu ekyo okukikola! Muyigirize abaana bammwe baleme kukola kintu kifaanana bwe kityo, mubakulize mu kutya Katonda. Era kati nga muli nga bwe muli, tweyongereyo, mu ssaawa eno egenze ey'akawungeezi gye tulimu, kale “tufube nga twolekera akabonero k'okuyitibwa okwa Kristo okwa waggulu,” eyo byonna gye bisobokera.\nN'agamba nti, Omuntu ky'anaavanga aleka kitaawe...nnyina, yeetabe ne mukazi we; nabo bombi bannabanga omubiri gumu?\nN'olwekyo tebakyali babiri nate, naye omubiri gumu. Kale Katonda kye yagatta awamu, omuntu takyawulangamu.\nKano ke kabonero


Bukedde Online - Gashumba bamunoonyerezaako ku kubega ebyama bya Gavt.\nLwaki bwe ηηendako ebbali ebintu byawuka?\nLuzinda ow’ekitone ddala azze eri Mukama oba kiwaani?\nFull Figure bamukubye ne bamumala amampaati\nChamilli weetereeze nga tonnalumba bwameeya - Bebe\nMuseveni tayinza kungoba - Minisita Kibuule...\nENSONGA za Gashumba zongedde okukaluba, bwe batandise okumunoonyerezaako ku bigambibwa nti yeenyigira mu kubega ebyama bya Uganda ng’abiwa eggwanga eddala ery’oku muliraano.\nbega ba poliisi nga baaza amaka ga Gashumba agasangibwa e Bbunga omwaka oguwedde.\nMu kunoonyereza kuno, abaserikale bazzeeyo mu maka ga Frank Gashumba e Bbunga mu Kampala okwongera okufuuza ebiwandiiko n’obujulizi obulala bwonna obulina akakwate ku musango gw’okubegera eggwanga eddala ogumanyiddwa nga “Espionage”.\nBye baggyeeyo tebyategeerekese wabula ensonda mu magye zaategeezezza nti baafuuzizza nnyo ebiwandiiko.\nMu kwaza okw’omulundi ogwokubiri, amagye gaabadde gakolaganira wamu ne bambega ba poliisi. Kigambibwa nti mu kukunya Gashumba, bamubuuza nnyo ku kakwate n’eggwanga eddala ery’oku muliraano wamu n’ebigambibwa nti alina enkolagana ey’enjawulo n’abakulembeze mu ggwanga eryo era alina emirimu egitali mu mateeka gy’abakolera ate nga gikosa Uganda.\nGashumba yakwatiddwa ne muganda we, Innocent Kasumba (olumu yeeyita Simon Mutabaazi).\nBaakwatiddwa amagye era ekitongole ky’amagye ekikessi ekya CMI (Chieftaincy of Military Intelligence) kyesigamye ku bujulizi obulaga nti balina yinvesita gwe baabadde bagezaako okufera nga Gashumba yeefudde omukungu mu kitongole ky’ebyokwerinda.\nNga tebannakwatibwa, nti baasoose kusisinkana yinvesita ku Golden Tulip Hotel e Nakasero era ne bamumatiza nti kkampuni yaabwe eya Flagship Group balina kontulakiti n’eggye lya UPDF okubaguza ebyokulwanyisa n’ebimotoka eby’entalo nga ddiiru yonna yabadde ya bukadde bwa ddoola 120 (eza Uganda obuwumbi 430).\nMu kwaza amaka ge ne ofiisi ebyasoose okukolebwa, baazudde paasipooti bbiri Gashumba z’alina kyokka nga ziriko amannya ag’enjawulo; emu eriko Frank Ssenyondo ate endala eriko Gashumba Franco Malingumu.\nBaasanzeeyo ne sitampu enjingirire 20 okuli n’eya Minisitule y’ebyokwerinda.\nLt. Col. Deo Akiiki mu kwogera ku Lwokubiri ng’alaga Gashumba eri bannamawulire, yagambye nti omusibe waakutwalibwa mu kkooti kyokka n’awunzika ng’alaga nti eky’okumutwala mu kkooti y’amagye kisoboka kuba yakwatiddwa n’ebintu by’ekitongole ky’ebyokwerinda by’atalina kubeera nabyo.\nOmusango gw’okubegera eggwanga eddala gwe banoonyerezaako gukanze aba famire ya Gashumba kuba gwa nnaggomola era ebibonerezo byagwo bikakali.\nOmusango guno gugwa mu ttuluba lye limu n’okulya mu nsi olukwe (Treason) era ekibonerezo ekisembayo kya kuwanikibwa ku kalabba oba okusibwa amayisa! Waliwo okutya mu ba famire nti guno gwe bayinza okukozesa okuvunaanira Gashumba mu kkooti y’amagye.\nEyali omubaka wa Munisipaali y’e Nansana, Wakayima Musoke Nsereko era nga waaluganda lwa Gashumba yategeezezza nti bawakanya enteekateeka yonna ey’okuvunaanira Gashumba mu kkooti y’amagye era n’alabula nti kino bwe kinaakolebwa, kkooti y’amagye egenda kuba yeemazeemu ekitiibwa okutandika okuwozesa abantu baabulijjo ku busango obutonotono.\nYagambye nti baategeezeddwa ne ku ky’okuvunaana Gashumba emisango gy’okubeera mbega w’eggwanga eddala, kyokka era nakyo beetegefu okukiwakanya nga bayita mu bannamateeka baabwe.\nGeoffrey Nsamba omu ku balooya ba Gashumba yagambye nti bakola ekisoboka okuggya Gashumba mu kaduukulu era kye baavudde basalawo okutwala okusaba mu kkooti e Nakawa mu maaso g’omulamuzi Jacqueline Kagoya nga baagala Gashumba ne muganda we bayimbulwe awatali kakwakkulizo konna.\nNsamba yagambye nti yali ne Gashumba lwe baamukwata nti wabula amagye tegaayogera ku bya musango gwa kubega byama bya Uganda era balinze emisango gyonna eginaaba gimuteekeddwaako battunke nagyo.\nYagasseeko nti omuntu waabwe azunzibwa nnyo ng’olumu bamuggya e Kireka ne bamuzza ku CMI e Mbuya ate ne babaako bye bamubuuza ebirala, kw’ossa okumutwala mu bifo eby’enjawulo okwaza.\nKlopp tayagala kwogera ku Messi\nEngeri Gashumba gy'azze atobamu n'emisango\nBalooya ba Gashumba baddukidde mu kkooti\nBongedde obujulizi ku Frank Gashumba\nKlopp tayagala kwogera ku Messi...\nWabula mu Barcelona, mwe muzannyira Messi, afuuse omuteego sizoni eno nga yaakateeba ggoolo 10 mu mpaka zino era...\nLwaki bwe ηηendako ebbali ebintu...\nBWE mbeera n’omukyala ow’awaka ntuuka mangu ku ntikko ate nzannya lawundi emu yokka ng’ate mukyala wange mmwagala....\nLuzinda ow’ekitone ddala azze eri...\nOMUYIMBI Desire Luzinda eyasengukira mu Amerika eddiini yamuyingira ennaku zino oba si kyo mbeera y’obudde y’emutawaanya...\nFull Figure bamukubye ne bamumala...\nOMUYIMBI Full Figure n’okutuusa kati akyatenda emiggo n’esambaggere bye bamukubidde e Gulu.\nChamilli weetereeze nga tonnalumba...\nOMUYIMBI Bebe Cool mweraliikirivu ku munwanyi we Jose Chameleone (ku ddyo) alaze nga bw’ayagala okwesimbawo ku...


Museveni awadde obwaKabaka obukadde 300 okuzzaawo amasiro, alagidde ne mmotoka ya Muteesa ebaweebwe - Watchdog Uganda\nOMUKULEMBEZE we Ggwanga Yoweri Kaguta Museveni adduukiridde ObwaKabaka bwa Buganda ne nsimbi obukadde 300 bubayambeko mu kuzzaawo amasiro ga ba Ssekabaka e Kasubi.\nMuseveni era yeeyamye okuddiza ab’oluganda lwa Ssekabaka Edward Luwangula Muteesa emmotoka ye eye kika kya Rolls Royce, nga eno abadde emaze ebbanga ddene mu kkuumiro lye byafaayo (Uganda Museum).\nEmmotoka eno ebadde eludde ebbanga nga esabibwa abaana ba Muteesa nga baagala okugitwala mu Lubiri nga ekijjukizo kya kitaabwe, ne bazzukulu be basobole okugilabangako, kubanga yali ya bbeeyi nnyo ebiseera ebyo era nga kye kimu ku byobugagga bwe ekyasinga nga okumusanyusa.\nOkweyama bino Museveni yabadde ku mukolo gw’okujjukira emirimu emirungi egyakolebwa Ssekabaka Muteesa era nga ye mukulembeze we Ggwanga Uganda eyasooka, ogwabadde ku wooteeri ya Sheraton mu Kampala.\nWano era Ssekabaka Muteesa yasiimiddwa n’omudaali gw’obwetwaze ogwa zaabu, nga guno gwakwasiddwa omu ku baana be David Kintu Wassajja, ate ye Kabaka Ronald Muwenda Mutebi II yasiimiddwa n’omudaali gwa Nalubaale nga akabonero akalaga ebilungi ne mirimu gyakoledde ensi ye era nga ogugwe gwakwasiddwa mutabani we omukulu Crispin Jjunju Kiwewa.\nMuseveni yategezezza ab’etabye ku mukolo guno nti mu kiseera Uganda we yafunira obwetwaze yali munnakibiina kya Democratic Party DP nnyo nagamba nti oluvanyuma yafunamu obutakkanya nabaali abakulembeze baakyo ekiseera ekyo.\nEra nakinogaanya nti teyabeerako muwagizi wa kibiina kya Kabaka yekka kubanga waliwo obukwakkulizo abakulu abo bwe baatekawo omwali n’okutondawo Ensi endala mu Ggwanga Uganda, kyagamba nti teyakkiriziganya nakyo.\nYakkirizza nti ddala kituufu eyali Pulezidenti Appollo Milton Obote yabasiba akatambaala ku maaso ne bamuwagira nga abasuubizza okumalawo obugulumbo bwonna kyokka ne yekyusa byonna natabaako kyakola ku bye bakkaanya, naye nagamba nti Muteesa yalina omwoyo gwe Ggwanga lye saako ne Africa yonna okutwalira awamu.\nYou are a liar seeking public sympathy - citizen to battered ex-wife of former top envoy to US


Olubereberye 6 LCB - Genesis 6 NIVUK | Biblica América Latina\nOlubereberye 6 LCB - Genesis 6 NIVUK\n1Abantu bwe beeyongera obungi ku nsi ne bazaalirwa abaana aboobuwala. 2 Abaana ba Katonda ne balaba ng’abawala abo balungi ne bawasa buli gwe beerondera. 3 Awo Mukama n’agamba nti, “Omwoyo wange taawakanenga na muntu emirembe gyonna, kubanga muntu buntu; n’ennaku ze ziriba emyaka kikumi mu abiri.”\n4 Mu nnaku ezo, abaana ba Katonda bwe beegatta n’abawala b’abantu abo, ne babazaalamu abaana; be Banefuli abaali abatutumufu ennyo era abalwanyi abeekitalo mu biseera ebyo era ne mu biro ebyaddirira.\n5 Mukama n’alaba ng’ekibi ky’omuntu kiyinze nnyo ku nsi; nga buli ndowooza y’omutima gw’omuntu mbi njereere ebbanga lyonna. 6 Mukama n’anakuwala nnyo kubanga yatonda omuntu ku nsi, n’alumwa nnyo mu mutima gwe. 7 Awo Mukama n’agamba nti, “Ndiggya ku nsi omuntu gwe natonda, ndisaanyaawo omuntu, n’ensolo n’ebinyonyi, kubanga nejjusizza olw’okubitonda.” 8 Kyokka ye Nuuwa n’alaba ekisa mu maaso ga Mukama.\n9 Bino bye bifa ku Nuuwa n’ab’omu nju ye:\nNuuwa yali muntu mutuukirivu, nga taliiko kya kunenyezebwa mu bantu b’ekiseera kye, n’atambula ne Katonda. 10 Nuuwa yalina batabani be basatu: Seemu ne Kaamu ne Yafeesi.\n11 Ensi yali nnyonoonefu mu maaso ga Katonda era ng’ejjudde eddalu. 12 Katonda n’alaba ensi, era laba, ng’eyonoonese mu kweyisa kwayo kubanga buli muntu yenna yali kyetwala nga tewakyali mutuukirivu. 13 Katonda kwe kugamba Nuuwa nti, “Mmaliridde okuzikiriza buli muntu, kubanga ensi ejjudde eddalu; laba, nzija kubazikiriza mbamalewo ku nsi. 14 Naye ggwe Nuuwa weekolere eryato mu muti gofeeri, okolemu ebisenge, olibikke n’envumbo munda ne kungulu. 15 Bw’oti bw’oba olikola: obuwanvu bwalyo mita kikumi mu ana, n’obugazi mita amakumi abiri mu ssatu, n’obugulumivu mita kkumi na ssatu n’ekitundu. 16 Bw’oliba olizimba, waggulu oteekangayo akasolya nga kabika kimu kyakubiri ekya mita. Omulyango gwalyo oguteekanga mu mbiriizi zaalyo. Okolanga eryato lya kalinassatu, ery’emyaliiro: ogwa wansi n’ogwokubiri, n’ogwokusatu. 17 Ndireeta amataba ku nsi, okuzikiriza buli kiramu, ekissa omukka, ekiri wansi w’eggulu; buli ekiri ku nsi kya kufa. 18 Naye ndikola endagaano naawe. Oliyingira mu lyato, ggwe, ne mukazi wo, ne batabani bo, ne baka batabani bo wamu naawe. 19 Oliyingira mu lyato na buli kiramu ekirina omubiri; oliyingiza bibiri bibiri ekisajja n’ekikazi bibeere biramu naawe. 20 Ku binyonyi ebya buli ngeri, ne ku nsolo eza buli ngeri, na buli ekyewalula ekya buli ngeri, bibiri bibiri ebya buli ngeri birijja gy’oli, bibeere biramu. 21 Era twala buli ngeri ya mmere eriibwa, ogitereke; eriba mmere yo n’ebiramu byo.”\n22 Nuuwa n’akola byonna nga Katonda bwe yamulagira.


Bukedde Online - Oli mupakasi bupakasi Hajati alangidde bba lwa bintu\nOli mupakasi bupakasi Hajati alangidde bba lwa bintu\nOmubaka Nabilah ali mu mbeera mbi\nAbasiraamu balumbye Kakeeto ku by'ettaka\nEmyaka 30 mu bufumbo naye laba ebyokufuna bwe bibatabudde omu n’atuuka n’okuyita munne omupakasi gw’asasula amukolere emirimu gye!\nBya ANTHONY SSEMPEREZA NE VIVIAN NANKYA\nAbagagga b’e Katwe abamaze emyaka egisoba mu 30 nga bafumbo era nga balina abaana bataano batabuse, omusajja bw’akizudde nti ebyobugagga bye byonna omukazi yabissa mu mannya ge era nga kati abimugobamu. Ssemaka ono agamba nti abadde nkubakyeyo nga ssente z’akola aziweereza mukyalawe agulemu ebintu nga ebizimbe n’ettaka. Kyokka ye omukyala agamba nti ebintu bibye era ono omwami abadde mukoziwe nga ye (omukazi) y’amutuma ebweru agende akube ekyeyo.\nAbafumbo bano abatuuze b’e Namasuba bamaze e yezi mukaaga nga balina obutakkaanya obwavaako n’okwawukana. Omwami ye Haji Nasifu Nsubuga ate mukyalawe ye Hajati Madiina Nsubuga akola omulimu ogw’okutunda obutimba bw’ebyennyanja n’ebirala ku Bus Terminal mu Kampala.\nHaji Nasifu Nsubuga atutte omusango ku poliisi y’e Katwe oguli ku fayiro SD:50/30/12/11 ng’agamba nti mukyalawe Madiina Nsubuga yeefunza emmaali ye yonna n’aleeta ne bakanyama ne batikka ebintu bye byonna eby’omu nnyumba.\nHaji Nsubuga gwe balangidde obupakasi.\nHaji Nsubuga annyonnyola:\nNzize nninnya mukyala wange Hajati Madiina Nsubuga akagere okuva lwe yatikka ebintu byange byonna mu nnyumba, ne nkizuula nti aliko akazigo k’omusajja Muhammed Kaggwa e Bukesa gye yabissa ate ng’ono yali mukozi waffe okumala ebbanga.\nEbyobugagga bino tubikoledde ebbanga lya myaka 30 okuva lwe namuwasa okuva e Ruharwe e Mbarara. Namwanjula ne mmuwoowa n’abajulizi bonna mbalina ku nsonga eyo era n’amahare agaali ag’ensimbi mu biseera ebyo nagawaayo wadde nga tezaali nnyingi kubanga n’embeera yange teyali nnungi.\nEnsimbi ze twasooka okusuubulamu mmange yampa ekyalaani ekitunga amaliba ne nkitunda ne nfuna kapito eyannyamba ne ntandika okugenda e Tanzania okusuubula. Mbaddenga nsuubula ebintu ng’omukyala y’abitunda.\nBizinensi bw’egenze egaziwa ne ntandika okusuubula emitala w’amayanja era nga bwe mbeera eyo ne mpereeza emmaali eri Hajati era nga buli kintu ky’agenda okukola anneebuuzaako ne mmugamba nti ekyo kigule. Oluvannyuma nakizuula nti, ebintu byonna bye tugula abiteeka mu mannya ge yekka.\nKino saasooka kukitwala nga ekikulu kubanga namanya nti yekka gwe nninamu abaana ng’ebyobugagga bino by’abaana baffe kyokka kyambuuseeko ng’atandise okwagala okutunda ebintu ebyatutuuyanyanga. Mu kiseera kino abaana bange basula mu mikwano gyabwe kubanga amaka gaffe baagatugobamu nga Hajjati agatunze, kino sisobola kukikkiriza”.\nHaji Nasifu ng’ennaku ejula okumutta aleese ne nnyina okuwa poliisi obujulizi okukakasa byonna by’ayogera ku Hajati we Madiina.\nNnyina wa Nasifu agamba nti mutabani we okuwasa omukazi ono yali akyabeera waka era yali asula mu muzigo gumu n’abalekera omuzigo omulala baggyengamu ensimbi zibayambenga. Kuno kwe yagatta ekyalaani kye ekyatunganga amaliba kye yabawa ne bakitunda olwo ne basobola okuggyamu ensimbi ezaabayamba okutandika okusuubula e Tanzania. Agamba bino byonna yabigattako okubawa poloti mwe baazimba agamu ku mayumba mu kiseera kino agalimu abapangisa era ng’omukazi y’abadde agasoloozangamu ensimbi.\nPoliisi yakutte Hajati nga yamusanze ku Shell y’e Kibuye kyokka yasoose kwesibira mu mmotoka ye n’agaana omuserikale yenna okumukwatako. Yagenze okulaba ng’abantu batandise okukung’aana kwe kukkiriza n’aggulawo oluggi lwa mmotoka olwo n’atwalibwa ku poliisi n’emuggalira okumala essaawa nnya. Yasoose kugaana kukola sitatimenti kyokka poliisi n’emugamba nti tebasobola kumuwa bond nga tannaba kugikola.\nHajati yalabiseeko ku poliisi ng’azze okweyanjula ogwokubiri ng’ali n’omusajja Kaggwa agambibwa nti ye bba era n’akakasa Haji Nasifu nti ono ye bba gw’alina kati nti ye takyayagala kumanya bimukwatako wadde okumuwuliza kubanga mu kiseera kino akimanyi nti ayagala kumubbako bintu bye, era nti Haji yali mupakasi we nga gw’atuma ebintu emitala w’amayanja.\nHajati olwamubuuziza abaana gye yabateeka yagambye nti, mu kiseera kino abaana bonna buli omu asula wa mukwano gwe era nti ky’ekimu ku byamuggyisa ebintu mu nnyumba asobole okugitunda era anoonya baguzi nga ne Haji Nasifu alina okuvaamu anoonye gy’asula.\nAkulira poliisi e Katwe Apolo Kateeba agamba ensonga z’abafumbo bano bagenda kuziweereza mu kkooti.\nAgamu ku mayumba g'abapangisa agaleese obuzibu.\nEbimu ku byobugagga abafumbo bano bye balina mwe muli ekizimbe kya Madiina Investment, amayumba g’abapangisa agasangibwa e Namasuba, kalina eriraanye we babeera ne bizinensi ku Bus terminal.\nHaji Nasifu yagambye nti, ensonga azitwala mu kkooti kubanga ebintu yabituuyanira omukazi tasobola kumala gabitwala ate n’abissaamu omusajja abadde omupakasi waabwe.\n“Kati nze gw’afudde omupakasi we kino sisobola kukikkiriza, ate alina okukimamya nti ebyo by’aliko ‘Allah’ tabikkiriza kubanga ekyo ky’akola kati eba ‘Zinah’ bwenzi.\nMicho ne Bobby ku minzaani\nCranes ya Micho erumbye Misiri na kiruyi\nEbya Cranes bibi


KATIKKIRO MAYIGA AKALAATIDDE BANNAYUGANDA KUKUMA OBUTONDE BW’ENSI – His Kingdom Broadcasting Services\nKamalabyonna wa buganda Charles Peter Mayiga akubirizza abantu ba Buganda ne bannayuganda bonna okutwaliza awamu okutwala obuvunaanyizibwa bw’okukuuma obutonde bw’ensi.\nKatikkiro okwogera bino abadde mu kuggalawo mwoleso gw’obutonde bw’ensi ogw’omwaka guno mu lubiri e mengo nga guno gutambulidde ku mulamwa ogugamba nti obutonde bw’ensi bwamugaso nnyo.\nKatikkiro bwatuuse mu lubiri asoose kulambuzibwa midaala gy’aboolesezza okubadde ebintu ebyenjawulo ebiyamba mu kutaasa obutonde bw’ensi wakati mu kufumbaambiance.\nKamalabyonna ategeezezza nti ssaabasajja alumwa nnyo nga obutonde alaba bwonoonebwa era nti wano weyasinziira naasiima wabeerengawo sabbiiti y’obutonde bw’ensi mu bwakabaka buli mwaka okujjukiza bannayuganda obukulu obuli mu kukuuama obutonde bw’ensi. Ayongedde naalaga nga ensi bweri mu kattu olw’abantu abeefunyiride okusaanyawo obutonde nga er kino agamba nti kyekivuddeko obusandali obwenjawulo.\nGavumenti eyawakati asinzidde wano naagisaba okulaba nga ebeerako ne kyekola mu kukendeeza ebbeeyi y’ebintu wano mu ggwanga.\nEyaliko omumyuka w’omukulembeze w’eggwanga Edward Kiwanuka Sekandi nga yaakiikiridde gavumenti eyawakati yeebazizza obwakabaka olw’ettoffaali lyebutadde ku bintu ebikulaakulanya eggwanga nga okugaba omusaayi, okukubiriza abantu okwegemesa endwadde ezenjawulo kuno nga kwekugattiddwa n’okukubiriza abantu okukuuma obutonde bw’ensi.\nYe minisita w’obwakabaka avunaanyizibwa ku butonde bw’ensi era nga yaabadde sentebe w’olukiiko olutesiteesi olw’omwoleso Hajati mariam mayanja nkalubo yeebaziza bannakyewa aba world wide fund for nature abawomye omutwe mu nteekateeka eno era naasaba gavumenti okuteekesa munkola amateeka agaateekebwawo okukuuma obutonde bw’ensi galeme kusigala ku mpapula.\nPrevious OLUKUNGAANA LW’ABAKYALA LUKYAYINDA\nNext OMUSUJJA GW’ENSIRI MINISITULE Y’EBYOBULAMU EGAMBA NTI GWEYONGEDDE.


Omulimu gw'okulima ebinazi n'okusoomooza okukulimu\nOmulimu gw’okulima ebinazi n’okusoomooza okukulimu\nEBINAZI gwe gumu ku mulimu omupya e Kalangala kyokka guzze n'okusoomooza wadde waliwo bangi abafunyemu.\nJames Matovu 64, ow'e Buyoga agamba nti pulojekiti y'okulima ebinazi ebakoledde kubanga waliwo n'abantu abaali tebasulangako mu nnyumba ya bbaati naye bwe baatunda ettaka, beegulira ku mabaati, emmotoka n'ebirala. Ate ebinazi bwe byakula mu myaka nga mukaaga abantu ne beeyongera ssente kubanga abaasooka baabifunamu wabula obuzibu bwajja luvannyuma.\nMatovu yategeezezza Bukedde nti, okulima ebinazi byaleetera abantu okwetundako ettaka ate ku ssente entono ng'okuviira ddala eyo mu 2004, yiika baagitunda okuva ku bukadde mukaaga n'omusanvu.\nBano baafi irwa nnyo kubanga ettaka bwe lyamala okuggwaawo ate ne lifuuka lya bbeeyi nga n'abamu ssente ze baafuna baazirya dda nga kati ku ttaka lye baatunda kwe baabafuulira abapakasi b'okulimisa ebinazi.\nAte abaagulanga ettaka lino nga basooka ne batema emiti ne bagitunda ne baggyamu ssente ezisinga ne ze baaguze ettaka. Kwe kugamba baafunanga amagoba mangi abaatunda kye bataasooka kulowoozaako.\nMatovu agamba nti, mu kiseera kino okusanga yiika y'ettaka mu kabuga k'e Kalangala osobola okugigula obukadde 300. Nti okuva ettaka lwe lyafuuka ery'ettunzi, ekibbattaka kyatuuka e Kalangala ng'ate ekyo baali tebakiwulirangako.\nObuzibu obusinga be b'enganda okuyita mu bannaabwe ne batunda ng'abalala tebategedde olwo ne batabuka n'okulwanagana enkya n'eggulo. Okutema ebibira n'okwetundako ettaka, Matovu agamba nti byalinnyisa ebintu omuli amanda ensawo eyali ku 2,000/- kati eri wakati wa 15,000/- ne 20,000/-. (E Kampala eri ku 70,000/- okudda waggulu).\nN'emmere eriibwa esinga kati eva Masaka ne Kampala kubanga ettaka ku kizinga Buggala balimirako binazi. Emmwaanyi n'emmere endala tebikyaliyo. OMULIMI W'EBINAZI ABITENDA Bryan Bbosa omulimi w'ebinazi abiguza Abayindi aba kkampuni ya BIDCO. Anyumya nti guno omulimu gwafuuka gwa kika ewaabwe kubanga bonna gwe bakola.\nAgamba nti bibanguyirizza obulamu bw'okubeerako ne ssente mu nsawo ng'ate luli baakolanga gwa buvubi, okwokya amanda n'okusala embaawo. Wabula yategeezezza nti ekinazi kintu kizibu kya kukuza kubanga kyetaagisa ettaka eggimu ng'olina okugula ebigimusa, birwawo okukula n'okwengera naddala nga bisooka busoosi.\nByetaaga entambula okubikungula n'okubitwalira ababigula, byetaaga ettaka ddene, byetaaga enkuba nnyingi ate bw'etonnya ennyo byengerera kumukumu olwo be babiguza ne bakendeeza bbeeyi era kati kiro bagigula 442/-. Agamba nti babikungula ne babiwa omuntu omu abitwala mu BIDCO ye n'abatwalira ssente zaabwe kyokka oluusi kiro bagisala nga bawoza nti ebimu bifu ekintu ekibamalamu amaanyi


Bukedde Online - 'Lutaaya mukakanyavu wa mutima'- Mayinja\nMayinja ayogedde engeri munnaabwe Lutaaya gy'abalemesezzaamu Eagles\nAba Eagles nabakkirizza bakole ekinaabawa ...\nRONALD Mayinja annyonnyodde engeri munnaabwe Geoffrey Lutaaya gye yakakanyadde omutima n’alemesa kaweefube yenna gwe babadde bataddewo ow’okutumbula ekibiina kyabwe nga bonna bali wamu.\n“We tubadde tutuuse, tubadde tulina okukyusa mu nkola yaffe nga muno mulimu okwezza obweggya ng’ekibiina, omwajjidde n’okukyusa erinnya era nga tulina n’okwongera ku badayirekita nga kitegeeza n’okukyusa mu nsasula.\nFfenna abana twabikkiriza, ye Lutaaya n’akalambira ng’ayagala omutemwa gwe gusigale nga bwe gubadde kyokka nga takyayimba,” Mayinja bwe yagambye.\nYagasseeko nti: Olw’okuba twabadde tumaze okukizuula ng’ekibiina tekikyakola magoba, twasalawo nga tuli wamu ffenna okuyita olukiiko okutema empenda ku ngeri gye tuyinza okukizza engulu.\nMu lukiiko luno, ensonga ssatu ze twalina okusalawo ku zino kuliko okweyubula ng’ekibiina tukyuse erinnya n’enzirukanya y’emirimu, okukitunda tuyimbirenga mugagga oba okusigalamu tugwe nakyo.”\n‘Eagles ebadde yagwa emyaka 4 emabega’\nMayinja agamba nti: Naye abantu bakimanye nti baakabitegeera kati nti Eagles egudde nga Bukedde ebikubye, naye Eagles ebadde yagwa dda emyaka ng’ena emabega olw’ensobi ze tuzze tukola naddala obutabaawo bw’enkanya!\nOmuyimbi nga Harunah Mubiru ng’akunnyonnyola ebintu by’obuntu ng’olaba mutuufu akola naye ng’afuna kitono olwa badayirekita okwekomya ensimbi zonna, kale bino tebigenda kulabika mu Golden.\nSsekamatte, Sserugga, Ssemakula nange (Mayinja), twakkaanya ffenna okukyusa erinnya, kino kyakoleddwa mu nkola ya kukuba kalulu nga tuwanika emikono era ye Lutaaya teyawanise n’agugubira ku kya kusigaza linnya ate nga ye akibuukamu tuyimbenga nga tumuweereza mutemwa gwe nga dayirekita!\nBadayirekita abapya nabo okufuna akawera, ffe abakadde twabadde tulina okukendeeza ku mugabo gwaffe gwe tubadde tufuna.\nWadde nga yabadde tagenda kuyimbanga, Lutaaya yalemedde ku kusigala ng’afuna omutemwa gwe omukadde, nti ye tayagala kumanya mbu ate baalonze badayirekita abapya, simanyi mbu bakonjobole ku nsimbi ze okubasasula!\nWadde okusalawo kwe yali ndowooza ye, naye kyalabika nga si kya bwenkanya kuba olwo tuba nga tugenda okumusasula ssente z’atakolerera, naye ate naffe ne tulaba nga si kya bwesimbu okusigala nga tukozesa Eagles ya Lutaaya gye yatuuyaanira okukola ssente z’atafunako, nga tujja kulabika ng’abalya entuuyo ze.\nEra si kituufu okugamba nti tetwayawukanye mu bubi, kuba singa tewaabadde bubi singa tukyali wamu, kino kitegeeza nti waabaddewo obuzibu okwawukana.\nKu kya Irene Namatovu (muka Lutaaya) okulabikira mu badayirekita ba Golden Productions, twamulonze lwa mutima mulungi na kwagala ayongere okufuna ku nsimbi naye tannaba kuddamu oba obukulu abutwala oba abugaana.\nMayinja agamba nti, okuyita abakazi okuleeta abaana yabadde ayagala kulinnya ku lutalo olwali lupangiddwa abamu ku b’omunda mu kibiina kya Eagles n’ekigendererwa ky’okumutabula awaka omukazi anobe olwo adde mu kutereeza ebya famire aleme okulangirira Golden nga paasika tennatuuka.\nNaye ekirungi namulabuukirira ne mmweesooka era ebyo byafudde n’ekibiina kyalangiriddwa ate n’amaka gali bulungi teri kibuuza.\nMayinja ng’ayogera ku bya Eagles eggulo ku offiisi za Bukedde.\nMayinja agamba nti, bagezezzaako okuteekawo amateeka aganaagobererwa okusobola okukuuma ekibiina ekipya, naye ekigenda okukulembera mu byonna bwe bwenkanya, kuba obutali bwenkanya y’emu ku nsonga eyasudde Eagles.\n“Luli tubadde badayirekita, ensimbi ezikolebwa ebitundu 90 ku 100 nga tuzeekomya, kale n’olaba nga zino 10 ku 100 ezifikka abaana (kati ate abakuze) nga basobola n’okufuna emikolo gye bayimbira ne basasulwa ensimbi ennyingi, babadde batandise okulengezza emirimu gy’ekibiina kuba babadde bagiraba ng’egitafuna.\nWabula kati badayirekita bonna abaalondeddwa bamanyi ensimbi ze balina okufuna, ekibakakatako kwe kukola ensimbi ne zibaawo. Era mu mbeera eno, 40 ku 100 ssente ze tukola zigenda kusigalangawo okumaliriza ebigwa tebiraze.\nBaakutandika okukola ebivvulu bya Golden Productions ku paasika era nga bajja kubeera Nansana ate enkeera bagende e Bweyogerere.\n‘Lutaaya mukakanyavu wa mutima’- Mayinja\nAb'e Ssembabule besunga kwaniriza Pulezidenti ku lunaku lw'abakozi\nLukululana egoyezza essundiro ly'amafuta e Ssembabule


By STEVEN MUSOKE\nABAASOOSE mu kwanjula kw’omuyimbi w’ennyimba z’eddiini Angel Kisaakye ne Paasita Henry Zaake baasoose kwekanga okwerinda okw’amaanyi okwabaddewo.\nBya STEVEN MUSOKE NE PAUL WAISWA\nABAASOOSE mu kwanjula kw'omuyimbi w'ennyimba z'eddiini Angel Kisaakye ne Paasita Henry Zaake baasoose kwekanga okwerinda okw'amaanyi okwabaddewo.\nAte bwe gwatuuse ku mbaga nga Paasita Zaake eyatandikawo ekkanisa ya World Processor' ey'e Namasuba ng'agattibwa ne kabiite we, abaagoberedde omukolo ne beewunya engeri gye baapanze ne gusooka gulabika ng'ogutaabeerewo kyokka ku ssaawa envannyuma abagenyi ne baweerezebwa obubaka ku masimu nga babalaga okugatta gye kunaabeera ne gye banaabasembereza ebyassava.\nOkussaawo ebyokwerinda ebiri ggulugulu n'okubuzaabuza ku mukolo gye gulina okubeera kwabadde kwetangira eyali bba wa Angel Kisaakye okuleeta akacankalano osanga ekyandivuddeko emikolo gyombi okuyiika.\nEngeri Angel Kisaakye gyali muyimbi, yayimbidde Paasita Zaake ku mbaga nga basembeza abagenyi baabwe.\nEmikolo gy'okwanjula kwa Kisaakye gyaliwo wiiki eyaggwa ku Lwomukaaga e Kireka wakati mu kwerinda okw'amaanyi ng'abateesiteesi batya nti eyali bba wa Kisaakye ng'ono aweereza ku leediyo emu mu kibuga, Alex Kasozi eyakazibwako Kapyata ayinza okuteekawo embeera esaza mu ssanyu lwabwe.\nOkwanjula kwali kwa bagenyi bayite bokka era abakubi b'ebifaananyi baali babale ate ate ng'abo bokka abaweereddwa olukusa. Bannamawulire baabagobera ku miryango.\nKu Lwomukaaga oluwedde Angel Kisaakye ne Paasita Henry Zaake lwe baagattiddwa ku Global Gospel Healing Ministries. Baagattiddwa paasita Charles Kaloli amanyiddwa nga Komando wa Yesu. Oluvannyuma abagenyi baabasemberezza ku wooteeri ya Nanjing eri e Nakasero wakati mu kusanyusibwa abayimbi b'ennyimba z'eddiini nga n'omugole yennyini yayimbye era n'asala ne ddansi ne bba Paasita Zaake.\nAbayimbi abalala abaayimbye kwabaddeko Gladys Mirembe, Catherine "Simon' Mirembe, Joy Tendo n'abalala.\nKigambibwa nti Angel ne Paasita Zaake bamaze emyaka etaano nga bali bonna era okugwa mu mukwano yali agenze kumusabira nga Angel tekyakwatagana ne Alex Kasozi.\nAngel Kisaakye ne Paasita Zaake nga beeraga amapenzi ku kwanjula kwabwe.\nKigambibwa nti Zaake nga tannasisinkana Angel, yalina omukyala eyategeerekeseeko erya Beatrice gw'alinamu abaana bana.\nOmukwano gwa Angel ne Alex bwe gwajjamu amakuuli, omukyala yadduka mu kkanisa ya Christian Life Center eya Paasita Jackson Ssenyonga mwe baali basabira ne yeegatta ku ya Paasita Zaake eya World Processors Church ng'eno gye baatandika okulabaganira.\nOkwasooka okubeera okusabira obufumbo bwa Alex ne Angel ate kwalalambala, Paasita Zaake n'atengula Angel omutima.\nNg'oggyeeko obutakkaanya Alex bwe yafunanga ne Angel ku bintu bye yamusabanga okumukolera n'ebirala, kigambibwa nti n'embuto omukyala ze yafunanga nga zivaamu era zino zaawera essatu.\nAngel Kisaakye ne Alex Kasozi ku mukolo gwabwe.\nOmusajja eyasooka ku Angel ayogedde ebyaliwo\nALEX Kasozi Kisaakye agamba nti yali mu bufumbo ne Angel okumala emyaka 6 naye emyaka 4 baagimala nga bali ku bugubi.\nAgamba nti Angel yasooka kumusaba kumuzimbira nnyumba era n'akituukiriza.\nEnnyumba olwagiyingira ate n'amusaba okukyala mu bakadde era baagenda wa Nnalongo Dinah Nangobi mu Disitulikiti y'e Kaliro.\n‘Nnali ndowooza nti agenda kukkakkana, naye waayita akaseera katono n'ansaba okumugulira emmotoka ng'akooye okulinnya takisi.\nWabula nnali nkyanoonya ssente embeera n'eyongera okubiggya. Twagezaako okubuulirirwa bapaasita ab'enjawulo kyokka byonna ne bigwa butaka. Kye saamanya nti ate gye twaddukira we wali eyapasula mukyala wange,'' Kasozi Kisaakye agamba nti awulira obusungu bwe yategeezezza.\nKasozi agamba nti yagezaako n'okuddukira ewa maama wa Angel e Namasuba kyokka byonna ne bigwa butaka. Baayawukana tebalina mwana n'omu.


Bukedde Online - Micho atenderezza omutindo gwa Cranes\nGgoolo zitandikiddewo okuyiika mu liigi y'abakazi\nBakirimaanyi batandise bulungi mu za Rugby\nAdded 6th November 2016\nOMUTENDESI wa Cranes, Micho Sredojevic atenderezza omutindo gw'abazannyi nga Derrick Nsibambi, Muzamir Mutyanba ne Mohammad Shaban abateebye nga Cranes ewuttula ttiimu ya 'Ligyoni' ya Kampala ggoolo 6-1 ku kisaawe e Wankulukukku ku Lwomukaaga akawungeezi n’agamba nti guwa essuubi.\nTonny Mawejje eyabadde kapiteeni wa ttiimu eyazannye ekitundu ekyokubiri ng'asiba omupiira mu maaso ga Ivan Sserubiri , owa Kampala Region mu mupiira gw'omukwano ogwabadde ku kisaawe e WankulukuKku ku Lwomukaaga. EKIF: MOSES KIGONGO\nBaabadde battunka mu gwa Cranes Regional Tour nga ttiimu y’eggwanga yeetegekera okuttunka ne Zambia mu gw’omukwano enkya (Lwakubiri) ne Congo Brazzaville ku Lwomukaaga mu z’okusunsulamu abalizannya World Cup e Namboole.\nGgoolo za Cranes endala zaateebeddwa Saddam Juma, Joseph Ochaya ne Tonny Mawejje bonna abaayolesezza omutindo omulungi.\nEbifuba bibabugumidde mu za yunivasite\nOmu kubakulembeze b'akatale ka st Balikuddembe afudde kikuko


Bukedde Online - Olumubikidde muzzukulu we naye n'akutuka\nOlumubikidde muzzukulu we naye n'akutuka\n'Omubaka w'abavubuka mu Buganda wa myaka 48'\n'Sirayira nga nkutte Bayibuli, ebyobufuzi ...\nSharifah Mugoya (atikkidde enkoofi ira) bwe yali atikkirwa e Makerere. Wano mu January 2016 yali ne jjajja we Mugoya eyafudde (ku kkono), jjajja we Safi na ne kitaawe Bashir Mugoya (ku ddyo).\nJJAJJA bamubikidde muzzukulu we abadde yaakatikkirwa mu yunivasite e Makerere, era awo puleesa w’emukubidde n’ekyaddiridde kufa, era bombi baabaziise ku lunaku lwe lumu (ku Lwokubiri)!\nEkikangabwa kino kyagudde Jinja ku kyalo Nawampanda ku Mmande, musajjamukulu Abdul Mugoya bwe yatondose nga bamubikidde muzzukulu we Sharifa Mugoya.\nSafi na Mugoya, jjajja wa Sharifah omukazi gw’abadde abeera naye e Makindye mu zooni ya Kipamba agamba nti y’akuzizza muzzukulu we okutuusa lwe baamutikkidde mu ‘Social Science’ nga January 22, 2016. Kitaawe Bashir Mugoya yamuzaala mu nnyina Paulina Naluwooza ng’akyasoma era akulidde ku bujjajja.\nSharifah yafudde olumbe olutategeerekeka. Yasooka kukogga nga tayagala kulya ne bamukebera mu malwaliro ag’enjawulo obulwadde ne bubula. Waliwo Abasiraamu abaategeeza nti alimu amajiini, era wadde baabawa ssente okugamugobamu, tebyayambye, n’afa ekiro kya Mmande\nAbatembeeyi bagumbye ku KCCA ne ssanduuke nga babanja omuntu waabwe.\nEmmotoka ya UNRA etomedde omuyizi


Bukedde Online - Pulezidenti Museveni akkirizza okussa omukono ku tteeka ly''ebisiyaga\nPulezidenti Museveni akkirizza okussa omukono ku tteeka ly''ebisiyaga\nEyali omukungu wa NSSF asindikiddwa Luzira...\nKYADDAAKI Pulezidenti Yoweri Museveni akkiriza okussa omukono ku tteeka erirwanyisa abali b’ebisiyaga oluvannyuma lw’okunnyonnyolwa abakugu nti teri azaalibwa na muze ogwo, ssi bulemu era ssi bulwadde.\nBino bye byabadde mu lusirika lwa NRM olumaze mu wiiki nnamba nga lubumbujjira ku ttendekero ly’eggwanga ery’obukulembeze e Kyankwanzi, olukomekkerezebwa enkya ku ku Lwomukaaga.\nNnampala wa Gavumenti, Muky. Justine Kasule Lumumba ne Minista w’ebyamawulire n'okulung’amya eggwanga, Muky. Rose Namayanja Nsereko bategeezezza BUKEDDE ONLINE nti oluvannyuma lw’abasawo abakugu 11 okuva mu Palamenti ne mu minisitule y’ebyobulamu, okunnyonnyola kalonda yenna akwata ku muze gw’okulya ebisiyaga, ne kizuulwa nti tewali bazaalibwa nga bali baabyo mu butonde bwabwe, nti era tewali balwala bulwadde bwa kwoya kubirya, nti era ssi bulemu, ababaka bonna awatali kwesalamu, bassizza kimu nga nkuyege ne bawagira etteeka.\nMu basawo abakugu mubaddemu omubaka Dr. Chris Baryomunsi (NRM Kinkinzi East) ne Dr. Isaac Ezati ne Dr. Ibingira okuva mu minisitule y'ebyobulamu.\nMinisita agambye okuva abakugu lwe balaze okunoonyereza Pulezidenti Museveni annyonnyodde ddala era agenda kussa omukono ku tteeka lino.\n'Okwongera omutindo ku nnaanansi ne kasooli kugaziyizza enfuna yange'\nAni agaana Nvannungi okukyusa sitayiro y'enviiri?\nBakansala bagaanyi ensako eyâ€™emitwalo 10